text:
Fulbaana 17/2015(TOI) – Dargaggoonni beekaniis tahee osoo hinbeekin gocha Shanee deeggaran akka irraa of qusatan Raayyaan Ittisa Biyyaa, Ajaja Kibbaa beeksise.
Godinni Gujii Lixaa, namoota Shanee waliin hariiroo qabu jedhamuun shakkamanii to’atamanii turan calaluun leenjii hubannoo gabaabaa kennuun gara hawaasaatti makeera.
Godinichi namoota Shanee waliin hidhata qabu jedhamanii to’ataman calaluun hubannoo kenneefi gara jiruu isaanii idileetti akka deebise Ajajaan Qajeelcha Poolisii Godina Gujii Lixaa Komaandar Naggaa Tirgii himaniiru.
Komaandar Naggaan, leenjii gabaabaa namoota kanaaf kennameerratti akka jedhanitti, Shaneen ummata Gujii lubbuu balleessaa, gidirsaa turte; kanaaf gaafa gara ummataatti makamtan gocha akkanaarraa of qusachuun nagaa qofaaf dhaabachuu qabdu dhaaman.
Bulchaan Godina Gujii Lixaa obbo Adulaa Hirbaayyee, Shaneen diinagdee Gujii laamshessitee gidiraa ummatarraan gahaa turtee jirti; kanaaf ijoolleen beekaas ta’e otoo hin beekin isaan deeggaran gocha kanarraa deebi’uun karaa nagaatti fulleeffachu qabu jedhan.
Uummata aadaa Oromo ganamaa Sirna Gadaa qabu keessatti gochaan kun raawwatamuun ummata salphisaa akka jiraniis dubbataniiru.
Ajajaan Ajaja Kibbaa Koloneel Girmaa Ayyalaa, namoonni beekaniis utuu hinbeekinis Shanee deeggaran asiin booda akka of qusatan akeekkachiisaniiru.
Namoonni carraa kanaan gara ummataatti makaman qaamolee nageenyaa waliin tahuun nagayaaf tumsuu akka qabanis dhaaman.
Raayyaan Ittisa Biyyaa, Shanee dhabamsiisuuf tarkaanfii cimaa fudhachuu akka jalqabees himaniiru jechuun OBN gabaasera.


c: text/html

text:
Abudlaxiif Dirree umuriin isaa 13 utuu jiru as Amerikaatti godaane. Gondina Baalee Madda Walaabuutti kan dhalate dargaggoo Abulaaxiif wayita as dhufu Afaan Ingilizii dubbachuus dubbisuus hin danda’u ture.
Abulaxiif erga as ga’ee mana barnootaa seenee booda haalli jiru ulfaataa ture. Ijoollee fi barsiistota waliin walii galuun rakkisaa waan tureef barumsi qabsoo itti ta’e. Garuu ciminaa fi hamile jabina isaatiin rakkoo gama barnootaan isa mudate irra aane.
Afaan Inglizii isa rakkisaa ture cimee barachuu dhaan barumsa isaatti ijoollee qabxii ol aanaa argatan keessaa tokko ta’e. Schoolar shiipii beekamaa kan hanga barnoota isaa sadarkaa ol aanaa xumurutti isa gargaaruu kan Gates Millenium jedhamu argate. Kaayyoo qabatanii galma ofii beeknaan milkaa’uun ni danda’ama jedha Dargaggoo Abdulatiif. MP3 tuquun guutummaa isaa dhaggeeffadhaa.
Cichaan Hojjechuun Milkaa'inaan Nama Ga'a
Abudlaxiif Dirree umuriin isaa 13 utuu jiru as Amerikaatti godaane. Gondina Baalee Madda Walaabuutti kan dhalate dargaggoo Abulaaxiif wayita as dhufu Afaan Ingilizii dubbachuus dubbisuus hin danda’u ture.
Tamsaasa Guyaadhaa Guyyaa
Tamsaasa Guyaadhaa Guyyaa
Kanaas caqasuu feeta ta'a
-
29-11-2022
Komishinni Araaraa Ibsa Baasee Jira
-
-
-
-
-

robotstxt: allowed

filter: keep


text:
Oromia: Ilmaan Oromoo Hundaaf, Artist Hawwii Tazarraa irraa January 18, 2016Posted by OromianEconomist in Oromo Artist Hawwii Tazarraa, Uncategorized.
Tags: Famous Oromo artist, Hawi Tazara, Hawi Tezera, Mother of all earth, Xalayaa Hawwii
trackback
Akkami jirtu yaa ilmaan Oromoo, inuma jirtanii?
Anas Ayyanni Oromoo, Ayyanni saba cunqurfamaa osoo hin du`in har`aan na gaheera. Dararaa hundaa dandamadhee lubbuun koo osoo hin bahin har`a gaheera. Reebameera, akka dubartiitti osoo hin taane, akka sanyii namaatti osoo hin taane, akka bofaatti, ykn bineensa biraatti. Yakka tokkos hin dalagne. Waallee garaagaraa ummata oromoof weellise malee. Gaafa hiriiraa sana anis akka nama dhiiga Oromoo qabuutti baheen falme. Mirga koof falmadhe, gaafii abbaa biyyummaa gaafadhe. Yeroo muraas booda inni tokko dhufee sammuu keessa na rukute. Ergasi isaan wal qabanne, Qawwicha ofirraa dhoowwe. Booda jaha(6) tahanii akka dhala namaa osoo hin taane akka bofaa ykn akka bineensota birootti na reeban..Sadafii dhaan na reebaa karaa irra na harkisaa oolan.Hanga isaaniif bahutti erga na reebanii booda du`eera itti fakkaadhe.Takka turee yeroon dubbadhu hin duunee edaa jedhanii ammas hanga garaa isaanii na reeban. Achi booda gara Hospitaalaa na geessan. Amma Hospitaala dhuunfaa tokko keessa jira. Maatii kootis argee hin beeku..Mucaa kootis quba hin qabu. Bilbila koo narraa caccabsaniiru.Ammas lapheen koo na dhukkuba, hafuura baafachuu hin dandahu.Garuu Oromoota na gargaaran lakkawwee hin fixu, ulfaadhaa galatni keessan bilisummaa haata`u. Nuti biyya namaa hin dhaqne, biyya biraatifis hin falmatne, qabeenya keenyaaf biyya keenyaaf sababa falmatneef qofa biyyuma keenyatti kan reebamne, kan ajjeefamne, kan hidhamne. Garuu kan abdii natti hore yoo jiraate ummatni oromoo ammayyuu falmachaa jiraachuu isaati. Hiriirri guutuu Oromiyaatti itti fuufuu isaati. Fincilli ummata Oromoo hanga ammatti hin dhaabatne jennaan keessi koo baay`ee gammade.Yaa ilmaan Oromoo duguuggaa sanyiiti kan nurratti gaggeefamaa jiru.Yaa waaqayyoo ni bilisoomsi.Hanga ummatni keenya kan hidhame hundi hiikamutti,Barattootni hiikamaanitti, hanga mirgi abbaa biyyummaa nuu kabajamutti ni falmatna.Anis yoo du`e du`ee, yoo jiraadhe inuma falmadha.Yaa ummata Oromoo duubatti hin deebi`inaa, falmadhaan dhaamsa kooti.
Injifannoon Ummata Oromoof!
Mother of All Earth
https://oromianeconomist.wordpress.com/2015/12/31/mother-of-all-earth/
Comments»
No comments yet — be the first.


text:
Fulbaana 17/ 2015(TOI) Masqalli ayyaana amantaarra darbee biyyi keenya maqaa gaariin akka waamamtu, aadaa keenya beeksisuufi tokkummaa cimsuutiin iddoo guddaa qaba jedhan Ameerikaatti Ambaasaaddarri Itiyoophiyaa Silashii Baqqalaa.
Lammiileen Itiyoophiyaa Ameerikaa Waashiingiteeniifi naannawashee jiraatan ayyaana damaraa Masqalaa bataskaana Mikaa’iliifi naannawa sanatti argamanitti sirna dammaqeen kabajaniiru.
Ambaasaaddarri Silashii Baqqalaa, dureen phaaphaasota Waashiingitee Disii fi naannawashee qulqulluu Abuna Faanu’eel, akkasumas hordoftoonni amantoootaa fi abbootii amantaa sirna ayyaaneffannaa bataskaana Mikaa’ilitti taasifame irratti argamaniiru.
Qulqulluu Abuna Faanu’eel ergaa dabarsaniin ayyaanni Masqalaa mallattii tokkummaafi ifaa waan ta’eef ummanni kiristaanaa fakkeenya kana qabachuudhaan adda ba’uurra waliif yaaduu, diiguurra biyya eeguuf dursa kennuu qaba jedhaniiru.
Biyyi keenya gufuu ishee mudate ceetee gara nagaafi tasgabbiitti ittiin beekamtuutti akka deebitu tokkummaa cimsuudhaan lammiilee buqqa’an deeggaruuf bataskaanni hordoftootashee hirmaachiftee deeggarsa akka taasiftu ibsaniiru.
Ambaasaaddar Silashiin gamasaaniitiin masqalli ayyaana amantaa ta’uurra darbee biyyaafi aadaa keenya beeksisuufi tokkummaa gama cimsuutiin iddoo guddaa kan qabu, ayyaana lammiileen Itiyoophiyaa waliin kabajan fakkeenya tokkummaafi waliif yaaduu addunyaarratti kan ittiin mul’annu ayyaana guddaadha” jedhaniiru.
Lammiileen Itiyoophiyaa biyya keessaafi biyya alaa jiran tokko ta’anii birmadummaa biyyaa ittti fufsiisuuf yaalii taasifamu keessatti shoorasaa akka ba’u gaafataniiru.
Biyyi keenya yeroo ammaa tokkummaa, duudhaalee wal kabajuu, kanneen deeggarsa barbaadan deeggaruufi kanneen miidhaman jajjabeessuu ilaalchisee bataskaanni Ortodoksii deeggarsa jalqabde cimisitee akka itti fuftu Ambaasaaddar Silashii waamicha dhiheessaniiru.


text:
Gaazexeessituun FiB TV kan taate, Sabboontuu Ahmed, sababa hin beekamneen hidhamuun ishee dhageenyee jirra.
akkan odeeffannoon nugahe mullisutti, Sabboontuun Kaleessa galgala hojiirraa baatee gara mana isheetti galaa utuu jirtuu Poolisootaan qabamtee gara waajjira Poolisii Magaalaa Finfinnee, Labuu naannoo addaa Muuziqaa safar jedhamuutti geeffamuun ishee Mirkaneeffannee jirra.
Sabboontuu Gaazaxeessituu Cimtuu Garee sagantaa Bashannanaa FiB yeroo taatu hojiirra ooltee gara mana isheetti deebi’aa osoo jirtuu Poolisoota Lamaan qabamtee gara waajjira poolisii geeffamuun ishee beekamee jira.
Hanga sa’a kanaatti Sabboontuu sababa Maaliif akka qabamte kan hin beekne ta’uu ishee dubbatti.
Waldaan Gaazexeessitoota Oromiyaa Gaazexeessituun sababa hinbeekamneen ajaja mana murtii tokko malee qabamtee hidhamte hatattamaan akka gadi lakkifamtu gaafata.
Ogeeyyii miidiyaa ajaja mana murtiifi badii tokko malee halkan daandiirraa qabanii hidhuun sirna ijaarsa Dimokiraasii biyyi keenya eegalte irratti gufuu ta’uu isaa caalaa akka addunyaattis akka oogummaaa kanaattis fudhatama kan hinqabne waan ta’eef ogeeyyiin Miidiyaa sodaa tokko malee hojiisaanii akka hojjetan gochuun dirqama Mootummaati jennee amanna.


text:
Ibsa Suuratu Al-Mursalaat-Kutaa 2
Kutaa darbe keessatti Qiyaamaan haqa akka taate ilaalle turre. Akkasumas, wantoota rifachisoo Guyyaa san adeemsifaman ilaalle jira. Har’as itti fufuun ragaalee ifaa Guyyaan Qiyaamaa akka dhuftu agarsiisan ni ilaalla. Guyyaa Qiyaamaa jechuun Guyyaa namoonni du’an hundi kaafamuun qoratamanii fi murtiin isaan jidduutti darbee takkaa gara Jannataa takkaa immoo gara Jahannam itti deemaniidha.
Namoonni Sababa kufrii fi badii gurguddaa biroo hojjataniin lafarraa xuruuramu
“(16)-Sila Nuti warra duraani hin balleessinee? (17)-Ergasii warra boodaa isaan hordofsiifna. (18)-Akka kanatti yakkamtootatti hojjanna. (19)-Guyyaa san kijibsiiftotaaf ee badii isaanii!” Suuratu Al-Mursalaat 77:16-19
Arabiffa keessatti guddinnaa fi aangoo agarsiisuuf maq-dhaala“nuti” jedhu fayyadamuun wanta baratamee fi beekkameedha. Kanaafu, keeyyattoota Qur’aanaa keessatti Rabbiin “Nuti” jedhe yommuu fayyadamu, Guddinnaa fi Aangoo Isaa agarsiisuufi. Asitti “Nuti” baay’inna hin agarsiisu. Rabbiin olta’e Tokkicha waan ta’eef.
“Sila Nuti warra duraani hin balleessinee?” Wanta Seera Jazaa Rabbii agarsiisu keessaa tokko Rabbiin azza wa jalla yakkamtoota duraanii ergamtoota Gooftaa isaanii fi Guyyaaa Murtii kijibsiisan balleessudha. Yakkamtoota kanniin keessaa ummata Nuuh, ummattoota Samuudi fi Aad ni eeramu.
Rabbiin yakkamtoota duraanii balleessun seenaa beekkamaadha. Hafteen isaanii gariin ni mul’ata. Gooftaan hakiim (ogeessa), rahiim ta’e isaan hin balleessu sababa badii gurguddaa isaan keessa turaniif malee. Kanaafu, badii hojjachuu yoo itti fufan, ogummaa irraa yakkamtoota kanniin balleessun dachii qulqulleessudha. Rabbiin arraba ergamtootatin balleessaa guutuu akka isaan balleessu akeekachiise jira. Garuu isaan akeekachisa Rabbii akka salphaatti ilaalan. Wanta Rabbiin itti ajajee fi irraa dhoowwetti xiyyeefannoo itti hin kennine. Dachii keessatti badii ni baay’isan. Kanaafu, Gooftaan isaanii isaan balleesse.
Yakkamtoonni darban sababa badii isaanitiin akka lafarraa xuruuraman mirkaneessuuf haala gaafitiin dhufe: “Sila Nuti warra duraani hin balleessinee?” Seenaan yakkamtoota darbanii lafarraa xuruuraman beekkamaa fi hafteen isaanii iddoo adda addaatti kan mul’atu waan ta’eef, namni gaafi kanaaf, “Eenyen, Rabbiin isaan balleesse jira” jechuun mirkaneessa.
“Ergasii warra boodaa isaan hordofsiifna.” Yeroo dheeraa booda yakkamtoonni biroo yakkamtoota jalqabaatin wal fakkaatan yommuu argaman, balleessaa guutuu isaan balleessina.[1] Jecha biraatin, akkuma yakkamtoota darban sababa kufrii fi badii isaaniitiif balleessine, yakkamtoota isaan booda dhufanii akkuma isaanii kafaranii fi badii hojjatanis ni balleessina.
Rabbiin subhaanahu wa ta’aalaa ummata Nuuh, ummattoota Aadi fi samuud sababa kufrii fi badii isaanitiin isaan balleesse jira. Ummattoota isaan booda dhufaniis kanneen akka ummata Luux, Madiyan, Fira’awna fi ummata isaa akkuma yakkamtoota durii badii waan hojjataniif ni balleesse. Kuni seeraa Rabbii hin jijjiramneedha. Rabbiin subhaanahu yakkamtoota yeroo kennaaf. Garuu akkanumatti osoo hin qabinii fi hin adabin hin dhiisu. Kanaafi itti aanse ni jedha: “Akka kanatti yakkamtootatti hojjanna.” Kana jechuun akkuma yakkamtoota darban kanniin sababa kufrii fi kijibsiisuu isaanitiif balleessine, akkuma kana seerri Kiyya ummattoota kaafira isaan fakkaatan keessatti hojii irra oola. Kanaafu, yakkamtoota sababa yakka isaaniitiif yommuu daangaa darban isaan balleessina.[2]
“Guyyaa san kijibsiiftotaaf ee badii isaanii!” Keeyyattoota, ragaalee, mallattoolee ifaa fi adabbii fakkeenyaa erga arganii booda warra Guyyaa Qiyaamaa kijibsiisaniif ee badii isaanii![3]
Ragaalee Kaafamuun Haqa ta’uu agarsiisan keessaa
“ (20)-Sila Nuti bishaan dadhabaa irraa isin hin uumnee? (21)-Iddoo qubanna tasgabbaa’a ta’e keessas isa goone. (22)-Hanga yeroo beekkamaatti. (23)-Ni safarres, Nuti safartoota [hunda caalaa] akkaan tolle. (24)-Guyyaa san kijibsiiftotaaf ee badii isaanii!” Suuratu Al-Mursalaat 77:20-24
“Sila Nuti bishaan dadhabaa irraa isin hin uumnee?” Aayah keessatti, mahiin jechuun xiqqaa, dadhabaa, tuffatamaa jechuudha. “maa’a” jechuun immoo bishaani. Bishaan dadhabaan, xiqqaan, tufatamaan kuni dhangala’aa saalati. Yaa namoota! Du’aan booda Guyyaa Qiyaamaa kaafamu yoo shakkitan, sila Nuti dhangalaa’a saalaa dadhabaa, xiqqaa fi tufatamaa ta’e irraa isin hin uumnee? Bishaan dadhabaa, xiqqaa fi tufatamaa kanarraa Kan isin uumee, akkamitti lamuu isin deebisee uumuu dadhabaa? Akkuma isinu beektan, jalqaba irratti uumuu kan danda’e lamuu deebisuun isa hin dhibu. Inumaa lamu deebisuun Isaaf salphaadha. Rabbiin subhaanahu wa ta’aalaa ni jedha:
“Inni uuminsa Kan jalqabu, ergasii deebisuudha. Suni (deebisuun) Isa irratti baay’ee salphaadha.” Suuratu Ar-Ruum 30:27
Uumamtoota uumuu Kan jalqabu Rabbiin qofa. Isaan ala eenyullee uumamtoota uumuu hin danda’u. Akkuma jalqaba irratti isaan uume, yommuu du’an Kan deebisu Rabbuma. Erga du’anii booda uumamtoota deebisuun ykn kaasun Isarratti baay’ee salphaadha. Kanaafu, Qiyaamaa hin shakkinaa.
“Iddoo qubannaa tasgabbaa’a ta’e keessas isa goone.” Kana jechuun dhangala’aa saalaa kana gadaamessa haadhaa keessa goone. Gadaamessi haadhaa iddoo qubannaa guddinnaa fi dagaaginna bishaan saalaa kanaaf mijaa’aa fi tasgabbaa’a ta’eedha. Achi keessatti maxxanuun hanga nama guutuu ta’e bahuu guddachu itti fufa. Bakka kana (gadaameessa) Kan mijeesse fi achi keessatti dhangala’aa kana Kan qubsiise Rabbii olta’aadha. “Hanga yeroo beekkamaatti.” Hamma yeroo beekkamaa fi murtaa’atti dhangala’aan saalaa kuni gadaamessa keessatti hanga nama guutuu ta’u guddachuu fi dagaagu itti fufa. Ergasii ni dhalata.
“Ni safarres” Kana jechuun Uuminsa ulfaa (daa’imaa) keessatti safara fi hamma wanta hundaa murteessinee fi daangaa goonefi jirra. [4] Fakkeenyaf hanga, dheerinna, bocaa fi amala kutaalee qaama hunda safaruu fi murteessu.
“Nuti safartoota [hunda caalaa] akkaan tolle.” Eenyullee akka Rabbiin safaruu fi murteessutti safaruu fi murteessu hin danda’u. Kanaafu, warroota waa safaranii fi murteessan caalaa wantoota hundaa dogongora tokko malee kan safaruu fi murteessu Rabbii olta’aaf faarun hundi haa ta’u.
Copha bishaanii irraa ilma namaa kana kan akkanatti uume du’aan booda deebisuun Isatti ulfaataa? Rabbiin dadhabbinna irraa olta’e qulqullaa’e. Rabbiin namoota du’an akka deebisuu danda’u ragaan ifaa fi shakkii hin qabne erga dhiyaate booda, nama Qiyaamatti hin amanneef akeekachisni ta’uu, “Guyyaa san kijibsiiftotaaf ee badii isaanii!”
Qiyaamaan haqaa hin kijibsiisin, ni baddaati
Yaa nama Guyyaa Qiyaamatti hin amanne! Mee wanta irraa uumamte ilaali. Dhangala’aa saalaa dadhabaa, xiqqaa fi tuffatamaa irraa uumamte. Dhangala’aan saalaa kuni dadhabaa fedhii, beekumsaa fi dandeetti waan hin qabneef ofiin of uumuu hin danda’u. Kanaafu, dhangala’aa kanarraa kan si uumee Rabbii olta’aa waan hundaa irratti danda’aa ta’eedha. Jalqaba irratti dhangala’aa kanarraa si uumuu Kan danda’e, erga duutee biyyee taates lamuu si uumuu irratti danda’aadha. Sababni isaas, jalqabarratti wanta tokko hojjachuu kan danda’e, lamuu wanta san hojjachuun itti hin ulfaatu. Kanaafu, ragaa ifaa kana booda Qiyaamaa hin kijibsiisni ni baddaati. “Guyyaa san kijibsiiftotaaf ee badii isaanii!” Qur’aana keessatti Rabbiin subhaanahu wa ta’aalaa ni jedha:
“Dhugumatti Qiyaamaan dhuftuudha. Ishii dhoksuutti dhiyaadha. Akka lubbuun hundi wanta hojjatteen jazaa argattuuf, [Qiyaamaan ni dhufti]. Kanaafu, namni ishiitti hin amannee fi fedhii lubbuu isaa hordofe ishii irraa si hin garagalchin, ni baddaati.” Suuratu Xaahaa 20:15-16
“Dhugumatti Qiyaamaan dhuftuudha” kana jechuun Yeroon namoonni du’an jireenya lammataatif itti kaafaman ni dhufti, shakkii hin qabu. Sababni isaas, karoora uuminsaa keessaa tokko waan taateef. Karoorri jalqabaa addunyaa tana keessatti namoota qormaatu yoo ta’u, karoorri kunis raawwatamaa jira. Karoorri lammataa immoo qorannoo, murtii dabarsuu fi jazaadha. Kuni immoo jireenyi addunyaa tanaa erga xumurame booda Guyyaa Qiyaamaa raawwatama. Kanaafu, Qiyaamaan dhufuun dirqama.
“Ishii dhoksuutti dhiyaadha.” Of irraayyu dhoksuutti dhiyaadha. Akkamitti akka isin beektan taasisaa? Kanaafu, Ana malee yeroo Qiyaamaan itti dhuftu kan beeku hin jiru.[5] Akka aadaa Arabootaatti yommuu wanta tokko garmalee dhoksan ni jedhu, “Of irraayyu dhokse.” Kana jechuun wanta dhokse kana eenyuttillee hin beeksisu.[6]
Yeroo Qiyaamaan itti dhaabbattu Rabbiin malee kan beeku hin jiru. Faaydan akkanatti ishii dhoksuu keessa jiru, akeekachisuu fi namoonni hojii gaggaarii hojjachuun akka of qopheessanii fi of eeggataniifi. Namni yoom diinni isatti akka dhufu yoo hin beekne, garmalee of eeggata.[7]
“Akka lubbuun hundi wanta hojjatteen jazaa argattuuf, [Qiyaamaan ni dhufti].”
Jazaa jechuun gaaris ta’ee badaa irraa wanta hojii saniif maluun deebisuudha. Jazaan kuni mindaa fi adabbii of keessatti qabata. Namni waan gaarii hojjate mindaa gaarii akka argatuuf, namni waan badaa hojjate adabbii isaaf maluu akka adabamuuf Qiyaamaan ni dhaabbatti. “Kanaafu, namni ishiitti hin amannee fi fedhii lubbuu isaa hordofe ishii irraa si hin garagalchin,” Kana jechuun namni Qiyaamatti hin amannee fi fedhii lubbuu isaa hordofu, Qiyaamatti amanuu fi Jannata qananii keessatti mindaa guddaa Guyyaa san argataniif hojjachuu irraa si hin garagalchin, si hin ko’oomsin. Namni Qiyaamatti hin amanne, shakkuu fi shakkisisuuf carraaqa. Namni kuni fedhii lubbuu kan hordofu yommuu ta’u, fedhiin isaa hundi faayaa fi miidhaginna addunyaatti tan rarraatedha. Tarii fedhii lubbuu hordofuu isaatu argituu beekumsaa balleesse. Kanaafu, Qiyaamaa fi jazaaf kaafamutti ni kafare. “ni baddaati.” Kana jechuun karaa nama Qiyaamatti hin amannee fi fedhii lubbuu hordofu duuka bu’uun Qiyaamatti amanuu yoo didde fi ishiif hojjachuu irraa yoo garagalte, ni badda. Qilee badiitti kuftee dallansuu fi adabbiin Rabbii sitti bu’a.[8]
Kitaabban wabii:
[1] Ma’aariju Tafakkuri wa daqaa’iqu tadabburi-2/573
[2] Tafsiiru Xabarii-23/594
[3] Tafsiiru Sa’dii-1067,
[4] Ma’aariju Tafakkuri wa daqaa’iqu tadabburi -2/577
[5] Tafsiiru Xabarii,16/35 Tafsiir ibn Kasiir-5/274, Zaadul Masiir-fuula 901
[6] Zaadul Masiir-fuula 901, ibn Al-Jawzi
[7] Madda olii
[8] Ma’aariju Tafakkuri wa daqaa’iqu tadabburi-8/57-58, Tafsiiru Sa’dii-586


text:
Muummichi minsteeraa Itiyoopiyaa Haayila Maariyaam Dassaaleny taayitaalee 21 kan of keessaa qabu taayitaatti muuduu fi kaasuu kaabinee har’a ifa taasisanii jiru.
Akkuma Kanaan Dr. Warqineeh Gabayyoo minitrii haajaa alaa ta’anii muudamaniiru.
Kaabinee Itiyoopiyaa miseensota 30 qabu keessaa itti aanaa isaanii obbo Demmeqee dabalatee salgan isaanii taayitaa dhuma qabaniin kan itti fufan ta’uu muummichi ministeerichaa ibsaniiru.
Kanneen hafan immoo waajjira Ka biroo keessatti taayitaa addaatiin muudamaniiru ykn itti gaafatama qaban irraa kaafamaniiru.
Kanneen haaraa muudaman jedhan muummichi ministeerichaa dandeettii fi beekumsa kanneen qaban.
IHADEG jalqaba waggaa haaraa irratti tarkaanfiwwan jijjiiramaa ni fudhatamu jedhe keessaa inni kun tokko. Ramaddii namootaa sirreessuu ykn taayitaatti muuduu fi kaasuu kaabinee. Muummichi ministeerichaa kanneen haaraa muudaman 21 mana maree bakka bu’oota uummataatti dhiyeessanii raaggaasisaniiru.
Kan ilaalcha hawate keessaa bakka taayitaa ministrii haajaa alaa ti.
Minitrii geejjibaa kan turan Dr. Warqinee Gabayyoo ti. mootummaa federaalaa keessaa taayitaa miistrummaa ijoo jedhamu kan ministrii dhimma alaa kan qabatan.
Dr. Worqineen itti aanaa dura taa’aa OPDO ta’anii ennaa filataman mootummaa federaalaa keessattis taayitaa ol aanaaf yaadamaniiru. Taayitaa ministrii dhimma alaa kan eege garuu hin turre.
Waggoota 25 IHADEG aangoo irra turetti Dr. Warqineen ministrii dhimma alaa 3ffaa ta’uu isaanii ti.
Taayitaa isaanii kan ifa godhan muummichi ministeeraa Hyila Maariyaam muuxannoo hojii Dr. Warqinee ibsaniiru.
keessaa degeree isaanii doktorummaa immoo Yuniversitii Afriikaa kibbaa irraa saayinsii imaammataan argataniiru.


text:
Raabsiin boba’aa kutaalee Ameerikaa keessa guyyoota ja’aaf rakkoon isa mudachuun rifaatuu erga uumee booda, kan haleellaa Marsariitii irraa Raashiyaan ittin himatamte kan Darkside jedhamuun danqamee ture amma itti fufee jira.
Kanneen konkolaataa oofan akka hin rifanne prezidaanti Joo Baayiden dubbataniiru. kun yeroo dhaaf waan ta’eef guyyoota itti aanu keessa boba’aa barbaachisuun ol bitachuun hin barbaachisu jedhan.
Prezidaantichi buufataaleen boba’aa gurguran gatii ol kaasuu irraa akka of qusatan akeekkachiisaniiru.
Yeroo akkasii uummatatti hin fayyadaminaa jechuu dhaan White House irraa dubbataniiru. Eenyu iyyuu fedhii maallaqaa guuttachuuf yeroo kana fayyadamuu hin qabu jedhan.
Ujummoon boba’aa Ameerikaa guddichi kan Colonial jedhamu hojii isaa bifa amansiisaa ta’een jalqabuu gama ilaaleen fooya’ina argmsiisee jira.
Kanaaf dhiyeessii oomisha keenyaa gabaawwan itti fayyadaman hedduuf raabsuu jalqabuu isaas gabaasuu ni danda’a jechuu dhaan kampaniin sun kamisa kaleessaa ganama ibsa baaseen beeksisee jira.
Hanga har’a waareetti sirni gabaa keenyaa nuti tajaajillu martinuu oomisha akka argatu goona jedhee jira.


text:
Dr. Mararaa Guddinaa Adoolessa 5, bara 1956 Lixa Shaggar magaalaa Tokkee Kuttaayeetti dhalatanii guddatan. Ijoolummaa isaanii irraa jalqabee Waan isaaniif hin galle cimsanii Gaafachuu fi Waan sammuun isaanii hin fudhanne hunda Mormuu isaanii irraan kan ka’e Maatii isaanii fi namoota naannoo biratti maqaa masoo (nickname) “Didaa” jedhamuun beekamu. Oromoota muraasa yeroo sana Carraa barnootaa argatan keessaa tokko yoo ta’an Barnoota sadarkaa 1ffaa achuma magaalaa Tokkee Kuttaayeetti Barnoota sadarkaa 2ffaa immoo Magaalaa Ambootti haala gaariin hordofuu dhaan Qabxii Olaanaa galmeessisanii Yunversiitii Finfinnee seenuu dhaan barnoota Saayinsii Siyaasaa hordofuu jalqaban. Haa ta’u malee Carraan Hidhamuu, dararamuu fi Ajjeefamuu Barattoota Oromoo irra ga’aa turee fi ga’aa jiru Dr. Mararaa Guddinaa irras ga’uu dhaan Mootummaan Dargii badii tokko malee Mooraa barnootaa keessaa qabuu dhaan waggaa torbaa Oliif mana hidhaa keessatti isaan darare. Bara Jireenya isaanii keessatti Abdii kutatanii kan hin beekne Dr. Mararaa Guddinaa waggaa torbaa Oliif badii tokko malee mana hidhaa keessatti dararamanii erga ba’anii Booda gara Kaayiroo (Misira)tti Imaluu dhaan barnoota addaan kutan itti fufanii Yunversiitii Kaayiroo irraa barnoota Saayinsii Siyaasaatiin Digirii Jalqabaa Fudhatan.
Barnootaaf bakka guddaa kan qaban Dr. Mararaa Guddinaa barnoota isaanii itti fufuu dhaan bara 2002 yunversiitii Guddichaa fi Beekamaa ta’e Yunversiitii Nitherland irraa barnoota Saayinsii Siyaasaatiin Dooktarummaa fudhatan.
Dr. Mararaa Guddinaa bara 1986 Barsiisummaa dhaan Yunversiitii Finfinnee keessatti tajaajiluu kan jalqaban yoo ta’u qabsoo Oromoo biyya keessaa bifa bittinnaa’een adeemsifamaa ture daandii qabsiisuu dhaaf bara 1996 paartii Koongirensii Biyyolessa Oromoo hundeessuu dhaan qabsoo uummata Oromoof daandii haaraa banan. Sochii dinqisiisaa fi fudhatamaa ta’e uummata Oromoo waliin taasisuu dhaanis filannoo bara 2005 irratti hojii guddaa dalaguu dhaan uummata irraa Jaalalaa fi Amantaa guddaa argatan. Sababa kanaanis Oromiyaa bakka hedduu keessatti Injifatanii mana maree Federaalaa (Paarlaamaa) seenuu dhaan Mirgi uummata Oromoo akka kabajamuuf cimsanii Falmaa turan.
Haa ta’u malee Nama dhugaaf falmuu fi uummata biratti fudhatama argate balleessuu dhaaf rafee kan hin bulle Mootummaan Wayyaanee Miseensota garaa isaanii guuttachuuf Koongirensii Biyyolessa Oromoo keessa seenan kanneen akka Tolasaa Tesfaayeett qarshii muraasa hiixachuu dhaan daandii godhatee shira hin jirre paartii kana keessatti uumuu dhaan hundeessaa fi Falmataa dhugaa paartii kanaa kan ta’e Dr. Mararaa Guddinaa taphaa ala gochuu dhaan Paartiin uummata Oromoo biratti jaallatamee fi Abdatame Paartiin Biyyoolessa Oromoo warra abbaa garaaf dabarfamee laatame. Afuuftichi Tolasaa Tasfaayee akka hooganuufis Aangoon kijibaa ni laatame!
Sochii yeroo mara godhan keessatti Haala rakkisaa kam keessattuu Abdii kutatanii kan hin beekne Dr. Mararaa Guddinaa ammas adeemsa isaanii itti fufuu dhaan bara 2008/2009 paartii Hayyuu Diinagdee Obbo Bulchaa Dammaqsaatiin hundeeffame paartii Warraaqsa Federaalistii Dimokiraatawaa Oromoo (WFDO) waliin walitti makamuu dhaan Koongirensii Federaalawaa Oromoo (KFO, OFC) bifa haaraan Hundeessanii qabsoo isaanii itti fufan. Paartii kana qabachuu dhaanis uummata keenyatti gadi bu’anii qabsoo rincicee ture dhoosuu dhaan uummata Dammaqsanii Diina hirriba dhawwan. Filannoo guyyoota Muraasa dura adeemsifame irrattis Sagaleen isaanii hattootaan Hatamus Oromiyaa guutuu naanna’uu dhaan uummata keenya Dammaqsanii qabsoon Oromoo sadarkaa tokko fuulduratti akka tarkaanfatuuf Hojiin isaan dalagan yoom iyyuu kan dagatamu miti!
Mirgi uummataa akka kabajamuuf halkaniif guyyaa carraaquu irraan kan hafe waa’ee jireenya dhuunfaa isaanii yaadanii kan hin beekne Dr. Mararaa Guddinaa hanga har’aatti mana hin qaban, Maatii hin qaban, Ijoollee hin qaban. Manni isaanii Dachee Oromiyaa halkaniif Guyyaa Waardiyyaa dhaabbataniifi dha, Maatiin Isaanii uummata Oromoo hunda dha, Ijoolleen isaanii dhaloota Qubee of jalaan horatani dha!
Wanti yeroo ammaa kana baayyee nama Gaddisiisu Garuu Dr. Mararaa Guddinaa Osoo ammas dalaguuf humna qabanii osoo Barattoota mooraa Yunversiitii Finfinnee biratti daran jaallatamanii Yunrversiitii Waggoota hedduu dhaaf tajaajilan irraa Tajaajilli keessan dhumeera jedhamuu dhaan dirqamaan Soorata (Xoorataa) akka ba’aniif dirqisiifamaniiru. Kana qofa miti Tajaajjilli isaan waggoota hedduu dhaaf biyyittii kana tajaajilan duwwaa dhaan baayyifamee manni jireenyaa Waggoota hedduu dhaaf keessa ta’anii biyyittii kana tajaajilan harkaa Mulqamuu dhaan yeroo ammaa kana Mina kiraatiif Saaxilamanii jiru. Osoo warra kaan ta’ee waggaa hedduu tajaajile jedhamuu dhaan mana qofa miti Konkolaataa waliin badhaafamanii kabajaan gaggeeffamu turan. Kaabinoonnii fi kaadiroonni kutaa afur lakka’anii uummata saamaa jiran Gamoo fi konkolaataa meeqa qabu laata? Oromiyaan kiyyas kan haqa ishee falmeef balfitee kan ishee gurgureef biyya taate maalan godha!


text:
Filannoo walakkeessa marroo torban kanaYunaayitid Isteetis keessatti geggeessameen, madaaliin siyaasaa Waashingiton keessaa jijjiiraee jira. Dimookiraatonni mana-maree gad-aanu yokaan mana-maree bakka-bu’ootaa ka Koongires jedhamu keessatti sagalee yayyabaa yokaan irra aantummaa argatanii jiran.
Riippaablikaannonni immaa sadarkaa koongiresa keessaa qaban dhabaniyyuu, mana-maree murtii seeraa yokaan Senetii keessatti irra-aantummaa duraanuu qaban daran jabeeffatanii jiran. Gama biraatii, Somaliyaa, Itiyoophiyaa fi Ertiraa irraa dabalee namoonni godaantota irraa dhalatan miseensummaa Mana-maree bakka-bu’ootaaf filatamanii jira.
Walumaa-galatti, ba’iin filannoo walakkeessa marroo kun imammaata prezidaant irratti akka dhiibbaa guddaa qabaatu tu dubbatama. Ka bara 2014 miseensummaa mana-maree murtii seeraa Yunaayitid Isteetisiif dorgomanii turan – dhalata Oromoo tokko kana irratti dubbisnee jirra. Nu caqasaa.


text:
Gamtaa Afriikaan kan hoogganamu mariin araaraa motoummaa federaala Itiyoophiyaa fi TPLF har’a Afriikaa Kibbaa keessatti jalqabama jedhamee kan eegamu ta’uu mnistriin dhimma alaa Yunaayitid Isteetis mirkaneesseera.
Kaaba Itiyoophiyaa keessaa namoota hedduu kan galaafate, dhiiga kan dhangalassise, beelaaf kan saaxilee fi walitti bu’iinsa haalawwan hedduu daran hammeesse furuuf mariin araaraa Gamtaa Afriikaan durfamu kun jalqabama jechuu dhaan dubbi himaan ministrii dhimma alaa Ned Piraayis wixata kaleessaa tuuta oduuf ibsa kennaniiru. Pritooriyaatti kan geggeessamu mariin araaraa hanga Onkoloolessa 30ttk akka turu dubbi himaan prezidaantii Afriikaa kibbaa ibsanii jiru. Keet Baartileet Johaansberg irraa akka gabaasetti wal ga’iin sun hanga yoonaa miidiyaaf banaa hin taane.
Itti gaafatamtuun presii kan White House Zaan Piyeer Afriikaan kibbaa wixata gaazixeessotaaf ibsa kennaniin marii kana qindeessuu ishee galateeffataniiru.
Zaan Piyeerii fi Piraayis lamaanuu yunaayitid Isteetis bakka bu’aa gamtaa Afriikaa Oluuseeguun Obaasaanjoo fi miseensota gumii gamtaa Afriikaa, itti aanaa prezidaantii Afriikaa kibbaa duraanii Milaamboo Niguukaanii fi prezidaantii Keeniyaa duraanoo Uhuuruu Keeniyaattaan marii araaraa sana deggeruuf qophee ta’uu isaanii irra deebi’uun mirkaneessaniiru.
Washington waraansi sun atattamaan akka dhaabatu, deggersi addaan hin cinne lammiiwwan Itiyoophiyaa rakkoo keessa jiran akka dhaqqabu, dhiittaa mirga namaa itti dabalaa fi dararaa ittisuu akkasumas waraanni Eertraa Kaaba Itiyoophiyaa gad dhiisee akka ba’u gaafataniiru.
Afriikaa kibbaatti marii geggeessame gama ilaaleen ibsi kenname hin jiru. Mariin sun ennaa waraanni Itiyoophiyaa magaalaalee Tigraay hedduu to’atee jirtutti geggeessamaa jira. Dura taa’aan TPLF Debretsiyoon Gebremikaa’el garuu weerartoota Itiyoophiyaa fi Eertraa ni injifanna jechuun dubbataniiru.


text:
Yaadannoo gabaabaa xiinxala Obbo Jawhar Mohamad ilaalchisee:
Obbo Jawar Mohamad gaafiif deebii ‘Oromia media network’ (OMN) sagantaa afaan amariiffaatiin taasisee ergan dhaggeeffadhee booda yaadawwan deddeebi’anii gara sammuu kootti dhufan kana ummata kooo …Read More »
“Amma booda ilmaan nafxanyootaa qillensa Oromiyaa irratti akka barbaadan dhudhuufuu hin argatan”
“Amma booda ilmaan nafxanyootaa qillensa Oromiyaa irratti akka barbaadan dhudhuufuu hin argatan” Qilleensi Oromiya hamma tokko bilisoome jechuu nin dandeenya jedhu bu’ureessaa …Read More »


text:
Haleellaa dilbata kaleessaa hoteela Moqaadisho irratti raawwatameen lakkoobsi namoota du’anii 15 ga’uu isaaf yoo xiqqaae kanneen 20 t’an madaa’uu isaanii dubbi himaan poolisii fi angawwoonni eegumsa fayyaa beeksisanii jiru.
Kanneen du’an leellistoota haleellaa raawwatan afur fi namoota 11 ka biroo ta’uu angawoonni naga eegumsaa beeksisaniiru. Haleellaa sanaaf garee al-Shabaabtu itti gaafatama fudhate.
Generaala waraanaa beekamaa fi gadamoojja’anii kan jiran Mohamed Nur Galaal fi namoonni cidha isaanii booda bashannana irra turan illee kanneen du’an keessaa ti.
Kanneen cidha isaanii raawwatan sun biyya alaatii kan dhufan yoo ta’u hoteela sana keessa boqotanii turan. Reeffi isaaniis ganama barii naannoo sa’a sagalii kutaa hoteela sana eessaa argamuu eessummi dubartii ajjeefamtee Faraa Abdirhaman ibsaniiru.
Haleellaan sun hoteela beekamaa Moqadishoo Afriik jedhu irratti kan raawwatame yoo ta’u boombiin konkolaataa irraa erga dho’ee booda hidhattoonni al-Shabaab kanneen Yunifoormii waraana Somaaliyaa uffatan biilsa sana weeraran.
Kanneen haleellaa raawwatan keessaa sadii dhukaasa banameen yoo du’an tokko immoo boombii ofitti dhoosuu isaa kanneen ijaan argan VOA sagantaa Afaan Somaaleef ibsaniiru. Humnoonni naga eegumsaa ennaa haleellaa sanaa namoota hoteela sana keessa turan hanga tokko oolchuun illee beekamee jira. kanneen du’a oolan irraa tokko kan ennaa leellistoonni sun hoteelicha weeraran achi ture odu gabaasaa VOA Abdifaki Yusuf Aden ture.
Haleellaan dilbata kaleessaa kan dhaga’ame filannoon prezidaantii fi kan paarlaamaa boodatti harkifachuu isaaf kanaaf sababaa kan ta’e wal dhibdee siyaasaa hiikuu irratti marii fuuleffate geggeessuuf hoogganni ol aanaan biyyattii fi kan naannoo bakka wal ga’anitti ture. haleellaan kun Yunaayitid Isteetis loltoota ishee 700 kanneen mootummaan al-Shababitti akka duulu gargaaruuf gamasitti bobb’an guutummaan gamasii ka baastu ta’uu beeksistee torbanneen hanga tokko booda.


text:
Activity 4 appendicular skeleton
date post07-Aug-2015
Category
Education
view5.629
download0
Embed Size (px)
Transcript of Activity 4 appendicular skeleton
- 1. TThhee AAppppeennddiiccuullaarr SSkkeelleettoonnSalt LakeCommunity CollegeBIO 2325Compiled by : KathrynWatsonEdited by: Claudia Gonzales(Anatomy Assistant)
- 2. TThhee AAppppeennddiiccuullaarr SSkkeelleettoonn 22 ppaaiirrss ooff lliimmbbss aanndd 22 ggiirrddlleess PPeeccttoorraall ((sshhoouullddeerr)) ggiirrddllee aattttaacchheess uuppppeerr lliimmbbss PPeellvviicc ((hhiipp)) ggiirrddllee sseeccuurreess lloowweerr lliimmbbss 33--SSeeggmmeenntteedd lliimmbbss UUppppeerr == aarrmm AArrmm FFoorreeaarrmm HHaanndd LLoowweerr == lleegg TThhiigghh LLeegg FFoooott
- 3. HHeellppffuull TTeerrmmss
- 4. PPeeccttoorraall GGiirrddllee CCllaavviiccllee SStteerrnnaall eenndd ((mmeeddiiaall)):: aarrttiiccuullaatteess wwiitthh sstteerrnnuumm.. AAccrroommiiaall EEnndd ((llaatteerraall)):: aarrttiiccuullaatteess wwiitthh ssccaappuullaa.. CCoonnooiidd TTuubbeerrccllee:: iinnffeerriioorr aanndd ppoosstteerriioorr.. SSccaappuullaa SSuuppeerriioorr BBoorrddeerr SSuupprraassccaappuullaarr nnoottcchh MMeeddiiaall oorr vveerrtteebbrraall bboorrddeerr LLaatteerraall oorr aaxxiillllaarryy bboorrddeerr
- 5. CCllaavviiccllee
- 6. PPeeccttoorraall GGiirrddllee SSuuppeerriioorr AAnnggllee IInnffeerriioorr AAnnggllee SSppiinnee:: ppoosstteerriioorr rriiddggee ooff bboonnee.. AAccrroommiioonn:: ppoosstteerriioorr pprroocceessss ccoonnttiinnuuoouuss ttoo ssppiinnee.. CCoorraaccooiidd PPrroocceessss:: ssmmaalllleerr aanntteerriioorr pprroojjeeccttiioonn.. SSuupprraassppiinnoouuss FFoossssaa:: ddeepprreessssiioonn ssuuppeerriioorr ttoo ssppiinnee.. IInnffrraassppiinnoouuss FFoossssaa:: bbrrooaadd ssuurrffaaccee iinnffeerriioorr ttoo ssppiinnee.. SSuubbssccaappuullaarr FFoossssaa:: AAnntteerriioorr ssuurrffaaccee ooff ssccaappuullaa.. GGlleennooiidd CCaavviittyy:: llaatteerraall;; aarrttiiccuullaatteess wwiitthh hhuummeerruuss.. SSuupprraagglleennooiidd TTuubbeerrccllee:: ssuuppeerriioorr ttoo gglleennooiidd ccaavviittyy.. IInnffrreegglleennooiidd TTuubbeerrccllee:: IInnffeerriioorr ttoo gglleennooiidd ccaavviittyy
- 7. SSccaappuullaa
- 8. UUppppeerr LLiimmbb-- AArrmm HHuummeerruuss HHeeaadd:: mmeeddiiaall;; aarrttiiccuullaatteess wwiitthh gglleennooiidd ccaavviittyy.. GGrreeaatteerr TTuubbeerrccllee:: mmoorree pprroommiinneenntt LLeesssseerr TTuubbeerrccllee:: ssmmaalllleerr ooff ttuubbeerrcclleess.. IInntteerrttuubbeerrccuullaarr SSuullccuuss:: bbeettwweeeenn ttwwoo ttuubbeerrcclleess.. AAnnaattoommiiccaall NNeecckk:: bbeettwweeeenn ttuubbeerrcclleess aanndd hheeaadd.. SSuurrggiiccaall NNeecckk:: ccoommmmoonn ffrraaccttuurree ssiittee.. DDeellttooiidd TTuubbeerroossiittyy:: aattttaacchhmmeenntt ssiittee ffoorr ddeellttooiidd.. CCoorroonnooiidd FFoossssaa:: aarrttiiccuullaatteess wwiitthh ccoorroonnooiidd pprroocceessss
- 9. UUppppeerr LLiimmbb-- AArrmm OOlleeccrraannoonn FFoossssaa:: aarrttiiccuullaatteess wwiitthh oolleeccrraannoonn.. RRaaddiiaall FFoossssaa:: aarrttiiccuullaatteess wwiitthh RRaaddiiuuss.. MMeeddiiaall EEppiiccoonnddyyllee LLaatteerraall EEppiiccoonnddyyllee TTrroocchhlleeaa:: aarrttiiccuullaatteess wwiitthh ttrroocchhlleeaarr nnoottcchh;; mmeeddiiaall.. CCaappiittuulluumm:: aarrttiiccuullaatteess wwiitthh rraaddiiuuss;; llaatteerraall.. RRaaddiiaall GGrroooovvee:: RRaaddiiaall nneerrvvee aanndd vveesssseellss ttrraavveell tthhrroouugghh iitt..
- 10. HHuummeerruuss
- 11. UUppppeerr LLiimmbb-- FFoorreeaarrmm UUllnnaa OOlleeccrraannoonn:: aarrttiiccuullaatteess wwiitthh oolleeccrraannoonn ffoossssaa.. SSttyyllooiidd PPrroocceessss ((mmeeddiiaall)) CCoorroonnooiidd PPrroocceessss:: aarrttiiccuullaatteess wwiitthh ccoorroonnooiidd ffoossssaa.. TTrroocchhlleeaarr NNoottcchh:: aarrttiiccuullaatteess wwiitthh ttrroocchhlleeaa.. RRaaddiiuuss HHeeaadd NNeecckk RRaaddiiaall TTuubbeerroossiittyy:: aattttaacchhmmeenntt ffoorr bbiicceeppss bbrraacchhiiii UUllnnaarr NNoottcchh:: aarrttiiccuullaatteess wwiitthh uullnnaa.. SSttyyllooiidd PPrroocceessss ((llaatteerraall))
- 12. UUllnnaa aanndd RRaaddiiuuss
- 13. UUppppeerr LLiimmbb-- WWrriisstt aannddHHaanndd CCaarrppaallss ((88)) PPrrooxxiimmaall rrooww ((llaatteerraall ttoo mmeeddiiaall)) SSccaapphhooiidd BBoonnee LLuunnaattee BBoonnee TTrriiqquueettrruumm BBoonnee PPiissiiffoorrmm BBoonnee DDiissttaall rrooww ((llaatteerraall ttoo mmeeddiiaall)) TTrraappeezziiuumm BBoonnee TTrraappeezzooiidd BBoonnee CCaappiittaattee BBoonnee HHaammaattee BBoonnee
- 14. UUppppeerr LLiimmbb-- WWrriisstt aannddHHaanndd MMeettaaccaarrppaallss ((11 tthhrroouugghh 55)) PPhhaallaannggeess ((11 tthhrroouugghh 55)) PPrrooxxiimmaall pphhaallaannxx ((11 tthhrroouugghh 55)) MMiiddddllee pphhaallaannxx ((22 tthhrroouugghh 55)) DDiissttaall pphhaallaannxx (( 11 tthhrroouugghh 55))
- 15. PPeellvviicc GGiirrddllee OOss CCooxxaaee:: ccoommppoosseedd ooff ffuusseedd iilliiuumm,, iisscchhiiuumm,, aanndd ppuubbiiss.. AAcceettaabbuulluumm:: aarrttiiccuullaatteess wwiitthh ffeemmoorraall hheeaadd.. OObbuurraattoorr FFoorraammeenn IIlliiuumm IIlliiaacc CCrreesstt AAnntteerriioorr SSuuppeerriioorr IIlliiaacc SSppiinnee AAnntteerriioorr iinnffeerriioorr IIlliiaacc SSppiinnee PPoosstteerriioorr SSuuppeerriioorr IIlliiaacc SSppiinnee PPoosstteerriioorr IInnffeerriioorr IIlliiaacc SSppiinnee
- 16. PPeellvviicc GGiirrddllee GGrreeaatteerr SScciiaattiicc NNoottcchh:: ppaassssaaggeewwaayy ttoo sscciiaattiicc nneerrvvee.. IIlliiaacc FFoossssaa AAuurriiccuullaarr SSuurrffaaccee:: aarrttiiccuullaatteess wwiitthh ssaaccrruumm IIsscchhiiuumm BBooddyy ooff IIsscchhiiuumm IIsscchhiiaall SSppiinnee LLeesssseerr SScciiaattiicc NNoottcchh RRaammuuss ooff IIsscchhiiuumm IIsscchhiiaall TTuubbeerroossiittyy
- 17. PPeellvviicc GGiirrddllee PPuubbiiss BBooddyy ooff ppuubbiiss PPuubbiicc TTuubbeerrccllee PPuubbiicc CCrreesstt SSuuppeerriioorr PPuubbiicc RRaammuuss IInnffeerriioorr PPuubbiicc RRaammuuss
- 18. PPeellvviicc GGiirrddllee
- 19. PPeellvviicc GGiirrddllee
- 20. LLoowweerr LLiimmbbss-- TThhiigghh aannddKKnneeee FFeemmuurr HHeeaadd ooff FFeemmuurr:: aarrttiiccuullaatteess wwiitthh aacceettaabbuulluumm.. FFoovveeaa NNeecckk ooff FFeemmuurr GGrreeaatteerr TTrroocchhaanntteerr LLeesssseerr TTrroocchhaanntteerr IInntteerrttrroocchhaanntteerriicc CCrreesstt:: ccoonnnneeccttss ttrroocchhaanntteerrss.. SShhaafftt ooff FFeemmuurr GGlluutteeaall TTuubbeerroossiittyy:: aattttaacchhmmeenntt ooff gglluutteeuuss mmaaxxiimmuuss..
- 21. LLoowweerr LLiimmbbss-- TThhiigghh aannddKKnneeee LLiinneeaa AAssppeerraa:: ppoosstteerriioorr;; aattttaacchhmmeenntt ffoorr mmuusscclleess.. MMeeddiiaall CCoonnddyyllee ooff FFeemmuurr MMeeddiiaall EEppiiccoonnddyyllee ooff FFeemmuurr AAdddduuccttoorr TTuubbeerrccllee:: aattttaacchhmmeenntt ffoorr aadddduuccttoorr mmaaggnnuuss LLaatteerraall CCoonnddyyllee ooff FFeemmuurr LLaatteerraall EEppiiccoonnddyyllee ooff FFeemmuurr IInntteerrccoonnddyyllaarr FFoossssaa:: sseeppaarraatteess ccoonnddyylleess PPaatteellllaa
- 22. FFeemmuurr aanndd PPaatteellllaa
- 23. LLoowweerr LLiimmbb-- LLeegg aanndd FFoooott TTiibbiiaa MMeeddiiaall CCoonnddyyllee ooff TTiibbiiaa LLaatteerraall CCoonnddyyllee ooff TTiibbiiaa IInntteerrccoonnddyyllaarr EEmmiinneennccee:: sseeppaarraatteess ccoonnddyylleess TTiibbiiaall TTuubbeerroossiittyy:: aattttaacchhmmeenntt ffoorr ppaatteellllaarr lliiggaammeenntt MMeeddiiaall MMaalllleeoolluuss AAnntteerriioorr BBoorrddeerr ((ccrreesstt)) FFiibbuullaa HHeeaadd ooff FFiibbuullaa NNeecckk ooff FFiibbuullaa LLaatteerraall MMaalllleeoolluuss
- 24. TTiibbiiaa aanndd FFiibbuullaa
- 25. LLoowweerr LLiimmbb-- LLeegg aanndd FFoooott TTaarrssaallss ((77)) TTaalluuss BBoonnee CCaallccaanneeuuss BBoonnee NNaavviiccuullaarr BBoonnee MMeeddiiaall CCuunneeiiffoorrmm BBoonnee IInntteerrmmeeddiiaattee CCuunneeiiffoorrmm BBoonnee LLaatteerraall CCuunneeiiffoorrmm BBoonnee CCuubbooiidd BBoonnee
- 26. LLoowweerr LLiimmbb-- LLeegg aanndd FFoooott MMeettaattaarrssaallss ((11 tthhrroouugghh 55)) PPhhaallaannggeess PPrrooxxiimmaall PPhhaallaannxx ((11 tthhrroouugghh 55)) MMiiddddllee PPhhaallaannxx ((22 tthhrroouugghh 55)) DDiissttaall PPhhaallaannxx ((11 tthhrroouugghh 55))


text:
Haalli nagaa fi nageenya biyyoota tokko tokkoo yaaddessaa ta’uun itti fufeera jechuu dhaan dura taa’aan komishina gamtaa Afriikaa dubbataniiru.
Kunis ta’ee ardittii keessa haalli abdachiisaan jiraachuu dura taa’aan gamtichaa Musaa Faakii sirna baniinsa gumii kanaa irratti beeksisaniiru.
Sirna banamuu gumii kanaa irratti haasaa kan dhageessisan ka biroon, prezidaantii bulchiinsa Faalisxiin Muhaammud Abbaas, Isaael waliin nagaa buusuuf yaadi araaraa prezidaant Traampiin kenname abdachiisaa dha jedhan komiishinichi.
Har’a galma wal ga’ii Finfinnee jiru keessatti kan jalqabame gumiin hoogganoota gamtaa Afriikaa akkuma baratame hojiiwwan baatilee darbanii, milkaa’inaa fi yaaddoon jiru kan irratti mari’atame ture.
Kanneen haasaa dhageessian keessaa dura taa’aan komishina gamtaa Afriikaa Musaa Faakii haasaa isaanii nama afaan hiikuun akka tuqanitti haala yaaddessaa hanga tokko keessaa biyyoota hanga tokko keessatti kan mul’atu walitti bu’iinsaa fi muddamsuu jiru.
Dhimmi nagaa fi nageenyaa akkaan yaaddessaa ta’uu itti fufaniiru. Sudaan kibbaa, Somaaliyaa, Liibiyaa fi haalli Republikii Afriikaa waaltaa keessaa, hariiroo muddamni itti heddummaate kan Jibuutii fi Eertraa gidduu, Maalii biyya shororkeessummaan keessa jiru keessatti walii galtee nageenyaa hojii irra oolchuuf haala rakkisaa uumame, Republikii demikraatawaa Koongoo, Burundii fi Giinii Bisaawoo kan fakkaatan biyyoota Afriikaa keessa kan jiru haalli Polotiikaa haala yaddessaa jiru sirriitti ibsu jedhan.
Haala walitti bu’iinsaa fi muddiinsaa akkasiif gama furmaata kennutiin biyyoonni naannoo jiran qooda gama isaanii ba’uun haala danda’amu irratti fuuleffatamuu akka qabu dura taa’aan komiishinichaa dubbataniiru.


text:
Maqaalee Rabbii (Subhaanahu)-Kutaa 3.2
C.Aasaara (bu’aa) rahmata gochuu irraa mul’atuu
Kutaa darbe keessatti bu’aa rahmata Rabbii (subhaanahu) irraa mul’atu ilaalle turre. Isaan keessaa qananii kaasne jirra. Qananii jalatti roobni, jijjiramni halkanii guyyaa, adeemsi aduu fi ji’aa qananiwwan rahmata Isaa agarsiisanidha. Namni kanniinitti yoo sirritti xinxalli rahmanni Rabbiin ilma namaatiif godhe isaaf ifa ta’a. Ammas, asi gaditti qananiiwwan armaan olii wanta caalu yoo itti xinxalle, daran rahmata Isaa ni hubata.
2.Kitaabban Buusuu fi Ergamtoota Erguu
Bu’aan rahmata Rabbii (Azza wa jalla) hundarra caalu kitaabban buusu fi ergamtoota erguun namoota qajeelchu fi dukkana keessaa gara ifaatti baasudha. Ergamtoonni Rabbiin biraa ilmaan namaatiif rahmata. Rabbiin Guddaan Olta’e ni jedha:
“Aalama hundaaf rahmata taasifne malee si hin erginee.” Suuratu Al-Anbiyah 21:107
Aalama jechuun namoota, jinni fi uumamtoota biroodha. Nabii Muhammad (SAW) jinnootaa fi namoota hundaaf rahmata ta’uun ergaman. Aakhiratti adabbii cimaa irraa baraaramanii Jannataan akka milkaa’an garmalee fedhii cimaa waan qabaniif isaanif rahmata. Hadiisa Abu Hureyraan gabaase keessatti, namoonni gara Nabiyyii (SAW) dhufuun akkana jedhan: Yaa Ergamaa Rabbii! Mushrikoota irratti abaarsa kadhu (abaari).” Nabiyyinis ni jedhan, “Ani abaaraa ta’ee hin ergamne, garuu rahmata ta’uun ergame.” Sahiih Muslim 2599
Abaaru jechuun rahmata Rabbii irraa akka fagaatu kadhachuudha. Garuu Nabiyyiin namoonni hundi rahmata Rabbii akka argatan waan kajeelaniif namoota abaaru hin jaallatan.
Akkasumas, Qur’aanni namootaaf rahmata:
“Wanta hundaaf addeessaa, Muslimotaaf qajeelfama, rahmataa fi gammachiisaa goonee Kitaaba sirratti buufne.” Suuratu An-Nahl 16:89
Yaa Muhammad (SAW) Kitaaba (Qur’aana) amaloota afuriin ibsamu sirratti buusne jirra:
Amala 1ffaa-Qur’aanni wanta hundaaf addeessaadha. Addeessaa jechuun wanta tokko kan ibsu fi ifa baasudha. Hundee amantii fi damee isaa, murtiwwan addunyaa Aakhirah fi wanta gabroonni itti hajaman hunda ni ibsa. Halaala fi haraamaa, gaarii fi badaa, mindaa fi adabbii fi kan biroo jechoota ifa ta’aniin addeessa.
Amala 2ffaa-Qajeelfama ta’uu- Qur’aanni namoota gara daandii qajeelaatti qajeelcha. Daandiin qajeelaan kuni nama isa keessa deeme gammachuu fi Jannata qananiin guuttamtetti geessa.
Amala 3ffaa– Qur’aanni kuni rahmata-kana jechuun bu’aa rahmata Rabbii keessaa tokko. Isa keessa qajeelfama gara wanta isaan gammachiisuu fi milkeessutti qajeelchu waan godheef. Qur’aanni namootaaf qajeelfama ta’uun gara beekumsa nama fayyaduu fi hojii gaariitti qajeelcha. Rahmata ta’uun isaa immoo addunyaa fi Aakhiratti mindaa beekumsaa fi hojii kanarraa argamu akka argatan nama taasisa. Kanneen akka, qalbiin tasgabbaa’u, sammuun beekumsaan bilchaachu fi guuttamuu, akhlaaqni namaa toluu, rizqiin bal’achuu fi Aakhiratti kabajaa fi mindaa guddaan milkaa’udha.
Amala 4ffaa-Qur’aanni Muslimoota ajaja Gooftaa isaanitiif bulanii fi masakamaniif gammachiisa.[1] Gammachiisa jechuun oduu nama gammachiisu kan namatti himuudha. Qur’aanni warroota amananii fi hojii gaarii hojjataniif Jannani qananiin guuttamte akka jirtu ni hima. Kuni isaaniif gammachiisa ta’uun hojii gaarii irratti akka jabaatan isaan taasisa.
Rahmata Rabbii (Subhaanahu) ilaalchisee imaamu ibn Al-Qayyim akkana jedha: “Rahmata Isaatiin ergamtoota Isaa nuuf erge, kitaabban Isaa nuuf buuse, wallaalummaa irraa nu barsiisee, jallinna irraa gara qajeellinnaatti nu qajeelche, jaamu irraa [haqa] akka arginu nu taasise. Rahmata Isaatiin maqaalee, sifaata fi hojiwwan Isaa baruun Inni Gooftaa fi Tiiksaa keenya akka ta’e ni beekne. Rahmata Isaatiin wanta duraan hin beekne baranne, gara fooyya’iinsa addunyaa fi amanti keenyaati nu qajeelche…” (Mukhtasaru Al-Sawaa’iqil mursalati-2/123)
Ergamtoota erguun, kitaabban buusun, wanta ajajee fi dhoowwe isaan barsiisuun, wanta jibbuu fi jaallatu isaanitti beeksisuun qananiin hundarra guddaa fi ol’aanaa ta’eedha.[2] Sababni isaas, qananii kanaan qalbiin ni jiraatti, tasgabbii fi boqonnaa argatti. Addunyaa Aakhiratti adabbii cimaa irraa baraaraman.
3-Rahmata Isaa irraa gabroota Isaatiif badii araaramuufi, balbala tawbaa isaaniif banuudha
Rahmata Isaatiin gabroota badii adda addaatti taranii yommuu gara Isaatti deebi’an, isaaniif ni araarama. Isaaniif araaramu jechuun badii isaanii ni dhoksa, gara fuunduraatti badii saniif isaan hin adabu. Qur’aana keessatti ni jedha:
“Jedhi,”Yaa gabroottan kiyya kan lubbuu ofii irratti daangaa dabartan! Rahmata Rabbii irraa abdii hin muratinaa. Dhugumatti Rabbiin balleessaa hundaa ni araarama. Inni Araaramaa, Rahmata godhaadha.” Suuratu Az-Zumar 39:53
Kana jechuun rahmata Isaatirraa abdii kutachuun harka keessaniin baditti of hin darbinaa. “Badiin keenya baay’ate, hanqinni keenya walirra tuulame, karaan ittiin ofirraa oofanii fi deebisaniin hin jiru.” Jechuun abdii hin kutinaa. Sababa kanaan badii irra turtu, wanta Rabbii keessan dallansu siinqi godhattu. Garuu Rabbii keessan maqaalee arjoominna Isaatti akeekaniin beekaa[3]. Dhugumatti Rabbiin nama tawbatee fi araarama Isa kadhateef balleessaa hundaa ni araarama. Kanaafu, araarama kadhaa, isiniif araaramaati. Amanuu fi Isaaf ajajamuun gara Isaatti deebi’aa, tawbaa keessan isin irraa qeebalaati.
Gabroota tawbataniif rahmata gochuun Isaa jecha Rasuulaa (SAW) keessatti ifa ni ta’a. Anas bin Maalik akka gabaasetti, Ergamaan Rabbii (SAW) akkana jedhan: “Rabbiin isin keessaa nama gaala dhabee ergasi argatee gammaduu caalaa tawbaa nama tawbatetti gammada.” Sahiih Muslim
Hadiisni kuni waan itti fufuuf hiika isaa haala kanaan haa dhiyeessinu: Namni tokko gaalaa nyaata fi dhugaati ofii itti fe’ee gammoojji namni keessa hin jiraanne keessa adda deema. Boqonnaa fudhachuuf muka takka jala ni rafa. Yommuu hirribaa dammaquu gaalattin nyaata fi dhugaati isaa fudhatte sokkite (badde). Hanga dheebun isatti jabaatutti ishii ni barbaade. Ergasii akkana jedhe, “Hanga du’utti bakka duraan rafaa turetti deebi’a.” Du’uuf mataa isaa harka irra godhe. Garuu yeroo muraasan booda yommuu dammaqu, gaalli isaa galaa, nyaataa fi dhugaati isaa baadhatte isa bira dhaabbatte. Namtichi kuni garmalee gammade. Nama kana caalaa Rabbiin tawbaa gabricha Isaatti ni gammada.” Sahiih Muslim 2744
Hadiisa kana keessa faayda baay’etu jira. Akkuma namni gammoojji nama gubu keessatti gaala nyaataa fi dhugaati isaa baadhatte yommuu dhabuu, beelaa fi dheebun itti jabaatee du’atti dhiyaate, namni Rabbiin irraa fagaates addunyaa tana keessatti ni raata’a, rakkoon isatti cima. Yoo tawbatee gara Rabbii subhaanahu deebi’e, rakkoon isaa ni hir’ata. Namtichi armaan olii kuni osoo nyaata fi dhugaati dhabee silaa achumaan ni du’aa ture. Namni zikrii Rabbii irraa fagaates qalbiin isaa ni duuti. Yoo gara Isaa deebi’e immoo qalbiin isaa ni jiraatti. Namtichi kuni jireenya irraa erga abdii kutee booda lamuu carraa jiraachu argate. Wanta abdii irraa kutan lamuu argachuu caalaa gammachuun guddaan ni jiraa? Wanta tokko abdii irraa kutte ergasii wanta san yoo argatte garmalee garmalee gammaddaa mitii? Rabbiin subhaanahu wa ta’aalaa tawbaa nama gara Isaatti deebi’e haala Isaaf maluun kana caalaa itti gammada. Kanaafu, namni rahmata Isaa irraa abdi kutuun badii keessa turuu hin qabu. Rabbiin ni jedha:
“Gooftaan keessan of irratti rahmata katabe: Namni isin keessaa wallaalummaan hamtuu hojjatee ergasii san booda tawbatee fi toltuu hojjate, dhugumatti Inni araaramaa rahmata godhaadha.” (suuratu Al-An’aam 6:54)
Gooftaan keessan gabroota Isaa badii
hojjataniif rahmata akka godhuuf of irratti dirqama godhee fi Lawhal Mahfuuz
keessatti katabee jira. Qabiyyeen rahmata kanaa: “Namni
isin keessaa wallaalummaan hamtuu hojjatee ergasii san booda tawbatee fi toltuu
hojjate, dhugumatti Inni araaramaa rahmata godhaadha.”
Kana jechuun namni badii erga hojjatee booda badii san irraa buqqa’ee fi gaabbee gara Rabbii deebi’uun hojii gaggaarii hojjate fi wanta balleesse fooyyesse, Rabbiin isaaf ni araarama, rahmata godhaaf. Badii isaa ni haguugaaf, gara fuunduraatti isa hin adabu.
Kaafira malee eenyullee rahmata Isaa irraa abdii hin kutu. Qur’aana keessatti:
“Dhugumatti, namoota kaafira ta’an malee eenyullee rahmata Rabbii irraa abdii hin kutu.” Suuratu Yuusuf 12:87
4-Musiibaa (Rakkoolee fi balaa adda addaa)
Yeroo baay’ee rakkoo ykn musiiba namatti bu’u akka adabbiitti ilaalla. Garuu kuni yoo sirritti itti hin xinxallin dogongora guddaatti nama geessa. Walumaagalatti rakkoon nama tuqu wantoota sadii keessaa hin bahu. 1ffaa- Namoota qoruuf- nama amane yoo ta’e iimaana fi jabinna isaa ifatti baasun nama sobaa irra adda baafama. 2ffaa- Tarbiyah- kana jechuun guddisuuf, kunuunsu fi leenjisuuf rakkoon nama tuqa. 3ffaa- Adabbiif- namni badii yoo itti fufee badii isaa irraa akka buqqa’uuf rakkoon isatti rooba. Kunniin sadan hundi rahmata Rabbii agarsiisu. Iimaana kee jabeessu fi sadarkaa kee olkaasuf yoo si qoree fi qormaata irratti yoo si gargaare, rahmata Isaa hin agarsiisuu? Qormaata tokko malee sadarkaa gadi aanaa irra jiraachu wayya moo rakkoo adda addaatin qoramanii sadarkaan namaa ol ka’uu wayyaa?
Ammas, badii hojjachu itti fufanii dhumarratti adabbii cimaa adabamu wayya moo badii irraa akka buqqa’aniif rakkoon nama tuqu wayyaa? Qur’aana keessatti ni jedha:
“Dhugumatti, akka isaan deebi’aniif adabbii guddaa dura adabbii xiqqaa isaan dhandhamsiifna.” Suuratu As-Sajdah 32:21
Adabbiin xiqqaan rakkoolee, musiibaa, dhibee fi balaa adda addaa addunya tana keessatti nama muudataniidha. Adabbiin guddaan immoo adabbii Aakhiraati. Akka namoonni badii irraa buqqa’uun gara Rabbii deebi’anii amananii fi hojii gaggaarii hojjataniif, adabbii Aakhirah guddaa dura adabbii xiqqaa isaanitti buusa. Yoo isaan gara Isaatti deebi’an, tawbaa isaanii irraa qeebalun isaaniif araarama, adabbii guddaa irraa isaan baraara. Dhugumatti kuni rahmata guddaadha.
Warroota amanan (mu’mintoota) irratti duniyaa ykn qabeenya itti dhphisa. Kuni maaliif ta’ee? Deebiin isaa:
Rabbiin rahmata Isaatiin akka isaan duniyatti tasgabbaa’un Aakhirah hin daganneef duniyaa tana karaa addaatin isaanitti dhiphisa ykn hanga murtaa’a kennaaf. Addunyaan tuni iddoo qormaata akka taate fi qananiin Aakhirah isaaniif irra caalaa akka ta’e akka beekaniif, addunyaa baay’isee isaanitti gadi hin dhangalaasu. Mu’mintootaaf Jannata qananiin guuttamtetu jira. Kanaafu, Jannata tana gahuuf rakkoolee fi qormaata adda addaa keessa darbuu qabu. Wanta irra guddaa fi turaa isaaniif kennuuf duniyaa baay’isee isaanitti hin kenninee. Osoo baay’isee isaanitti kenne silaa Aakhirah qananiin guuttamte dagachuun addunyaa keessatti taru. Qur’aana keessatti ni jedha:
“Osoo Rabbiin gabroota Isaatiif rizqii bal’isee, silaa dachii keessatti daangaa darbu turan. Garuu Inni wanta fedhe safaraan buusa. Dhugumatti, Inni gabroota Isaa keessa beekaa, Argaadha.” Suuratu Ash-Shuura 42:27
(Osoo Rabbiin rizqii (soorata, qabeenya) gabroota Isaatiif garmalee bal’isee, silaa of-tuulu, badii adda addaa hojjatu, Isaaf ajajamu irraa ni garagalu, daangaa walirratti darbuu turan. Garuu wanta dhimma isaanii itti fooyyessuu fi daangaa akka hin dabarre isaan taasisu irraa wanta fedhe safaraan (likkiin) buusa. Wanta isaan gahuu isaaniif kenna. “Inni gabroota Isaa keessa beekaa, Argaadha. ” Kamtu durummaa malee kan isaaf hin tolle, kamtu hiyyummaa malee kan isaaf hin tolle sirritti beeka. (Zaadul Masiir-fuula 1269)
Kitaabban wabii
Walillahi asmaa’ul Husnaa fad’uuhu bihaa– AbdulAziz bin Naasir Jali
[1] Ma’aariju Tafakkuri wa daqaa’iqu tadabburi-13/628-629, Abdurahmaan Habanka, Tafsiiru Sa’di-fuula 518-519
[2] Asmaa’ul Husnaa wa sifaatu ulaa– fuula 19
[3] Tafsiir Sa’diyyi fuula 855


text:
Godina Gujiitti kurmaana 2ffaatti hojiin misooma bifa gaariin raawwatamuu ibsame
Finfinnee, Amajjii 12, 2014 (FBC)- Godina Gujiitti kurmaana 2ffaatti hojiin misooma bifa gaariin raawwatamuu ibsameera.
Godina Gujiitti hojiiwwan kurmaana 2ffaatti raawwatamaan irratti hoggantoota godinichaatin gamaaggameera.
Hojiin dameewwan fayyaa, barnootaa, proojektiin hawaasa gama deeggarsi hawaasaatin raawwatamaan olaanaa ta’uu ibsameera.
Raayyaa ittisa biyyaa birmaddummaa biyyatti kabachisaaa jiruf deeggarsi taasifameera.
Akka godina Gujiitti raayyaa ittisa biyyaa deeggarsi Birrii miiliyoonni dhibba 1 ol walitti qabamuu ibsameera gamaaggamichaan.
Marsaa lamaan sangoonni 600 ol fe’amanii raayyaa itti biyyaaf imalchiifamuu ibsameera.
Baajataa mootummaan ramadee fi tajaajilaa lammuummaatiin proojektoonni hawaasa buleeyyii fi haaraan haala gaariin hojjetamaa jiraachuu ibsameera.
Hojii barnootaatin manneen barnoota Bu’uura Boruu karoora qabameefiin raawwatamaa jiraachuu himameera.
Akka godina Gujiitti manni Barnoota Ifa Boruu sadii ijaarramee xumuramuun gara hojiitti galuu ibsameera.
Godinichatti rakkoo nageenyaa muudateen walqabsiisee barattoota barnoota isaanii adda kutaan barnootaatti deebisuuf hojiin hojjetameera.
Haaluma walfakkatuun godina Gujii kurmaana 2ffaa keessaatti galiin Birrii miiliyoonni dhibbi 4 fi miiliyoonni 16 walitti qabameera.
Kaffaltoota gibiraa yeroon gibiraasaanii hin kaffalleerratti tarkaanfiin fudhatameera.
Dargaggootafis carraa hojiin uumuu bifa baldhaa ta’een raawwatameera.
Ityoophiyaa :- Misoomsuuf, Ijaaruuf, Yaa qophoofnu!!!
Fuula Feesbuukii keenyan dabalata odeeffannoo waqtaawaa argachuuf;
Teelegraama https://t.me/afanoromofana
Yuutyuubii Afaan Oromo: https://bit.ly/3FjfCXR
Marsariitii fanabc.com/afaanoromoo
Twiitara https://twitter.com/fanatelevision nu duukaa bu’aa
Yeroo maraa nu waliin waan taataniif isin galateeffanna.


text:
Sochii fi tarkaanfii WBO Zoonii Giddu-gala Oromiyaa Lixa Shaggar, akkasumas akeekaa fi galma Qabsoo Bilisummaa Oromoo fi shoora Uummanni Oromoo QBO keessatti bahachuu qabu irratti xiyyeeffachuun, marii Itti-aanaa Ajajaa WBO Zoonii Giddu-gala Oromiyaa Lixa Shaggar, Jaal Jirranus waliin taasifame.
Hidhaa fi dararaa maatii Qabsaa’ota Oromoo irratti fuuleffate
Hidhaa fi dararaan, akkasumas mancaatiin qabeenyaa, Uummata Oromoo irratti, keessumaa, maatii qabsaa’ota Oromoo irratti fuuleffachuun, Loltoota Mootummaa Koloneeffataa Impaayera Itoophiyaan raawwatamu, Lixa Oromiyaa, Ona Begii fi naannoo sanatti akkaan jabaachuun itti-fufee jiraachuu.


text:
Akka abbaan alangaa addaa Amerikaa,Jeff Sessions jedhutti magaalotii Amerikaa seera mootummaan baqatan tohatu kabajuu qaban.
Taatullee dhaabbileen mirga namaa hedduun seera malee Amerikaa dhufan jedhanii baqataa qabuun,maatii diiguun mirga namummaa isaanii dhiibuu fi seera addunyaallee ala.
Yoo ammaan tanaa kana Amerikaa keessatti nama hedduutti mirgii baqataa eegamuuf malee jedhee hiriira bahuufiitit jira.
Raafaa’el Anichaa bakka bu’aa paartii Demokiraati godina Teksas iraa dhufe
“Kun hawaasa keennaayyuu hin sodaachisa. Baqtaa fi warra lafaatuu hin sodaachisa. Waan nu hadhuutti jiran nutti fakkaatti. Maan jennaan pirezidaanti Amerikaa ka ammaa Donald Tiraampi warri Meksokoo dhufe warra wanjalaa fi warra dubartii buufatu jedhee maqaa nu balleess jedha namii.
Horiin bulchiinsii Tiraampi magaalot ahedduu irraa kutuuf doorsisuuniitti jiru doolara biliyoona hedduuti.
Magaalotii hedduun ammoo hajajaa fi yaada bulchiinsa mootummaa Amerikaa ka baqataan tohachuuf baase fudhachuu diduutti jiran.
Manneen amantii kiristaanaa, manneen barnootaa fi dhaabbileen hedduun baqattoota gargaaranii dahoo kennuuf waaduma galaniin gargaaruutti jiran.


text:
Fulbaana 18/2015 /TOI/ Qajeelchi poolisii Samaraa-Loogiyaa Meeshaalee addaddaa Shororkeessaa ABUTf dabarfamuuf ture biirrii miiliyoona 1 tuqaa 5tti tilmaamamu qabuusaa beeksise.
Itti gaafatamaan qajeelcha poolisii magaalichaa Komaandar Biil’ii Ahmad akka ibsanitti, hojii idileesaatiin alatti meeshaalee kaayyoo shororkeessaa ABUTf oolan to’achuudhaan ummata hirmaachisuu hojjechaa jira.
Kanaafis karaa magaalaa ittiin seenaniifi ba’an irratti keellaawwan dhaabuudhaan halkaniifi guyyaa to’atamaa akka jiru himaniiru.
Haala kanaan guyyoota sadan darban meeshaalee addaddaa birrii miiliyoona 1 tuqaa 5tti tilmaamaman Samaraa irraa gara godina Kiilbeetti- Rasuu geessu keellaarratti qabuusaanii ibsaniiru.
Meeshaaleen qabamanis baba’aan akka keessatti argamu himameera.
Jarikaaniin duwwaa beenzilii ittiin qabachuuf oolan kuma sadii ol gara magaalaa Diich oottootti dabarsuuf osoo yaalamu qabameera.
Kanuma waliin namoonni 4 to’annaa seeraa jala oolanii qorannaan taasifamaa akka jiru ibsaniiru.


text:
Finfinnee, Waxabajjii 20/2014 (TOI) – Naannoo hundaatti tokko ta’uu fi shororkeessitoota waliin falmuuf adeemsa qoqqoodaa keessa seenuun gonkumaa kan hinbarbaachifne ta’uu Humni Waloo Tikaa fi Nageenyaa FDRI ibseera.
Humni Waloo Tikaa fi Nageenyaa FDRI haalaa yeroo nageenyaa biyyaalessaa ilaalchisuun ibsa kenneera.
Ibsaa isaatiin, dhiyeenya kana Adda Bilisummaa Gaambeellaa, Sochii Diimookiraatawaa Ummatoota Gumuz fi ABO-Shaneen qindoominaan Naannoo Gaambeellaa Magaalaa Gaambeellaatti akkasumas Gimbii fi Dambi Doollootti haleellaa raawwachuuf yaalii taasisaniiru.
Humni Waloo Tikaa fi Nageenyaa FDRI, hawaasa waliin ta’uun tarkaanfii fudhataniin gareewwan shororkeessitootaa barbadeeffamuun, rakkooleen mudatanii turan furamuun naannawichi sochii idileetti akka deebi’uu taasiseera.
Haa ta’u malee, gareewwan shororkeessitootaa, Wallaggaa Lixaa naannawwaa Magaalaa Gimbii Ganda Toleetti lammiilee nagaarratti miidhaa geessisuun hedduu isaanii ajjeesuun ni yaadatama.
Wayyaaneen hojii biyyaa diiguu waraanaan milkeeffachuu waan hin dandeenyeef, bakkaa bakkatti ergamtoota isaa gurmeessuu fi hidhachisuun ajjeechaa jumlaa raawwachaa fi raawwachiisaa jira.
Kaayyoon gochaa kanaa hawaasni mootummaarraa abdii kutachuun akka ka’uu fi nageenya booressuufi.
Gareewwan shororkeessitootaa, naannawaa hundaatti to’achuu fi hojii olaantummaa seeraa kabachiisuu wayita hojjetamaa jirutti, tokko ta’uu fi shororkeessitoota waliin falmuu utuu qabnuu, adeemsa qoqqoodaa keessa seenuun gonkumaa hinbarbaachisu.
Keessumaa, gareen shororkeessaa ABUT miidiyaalee faayinaansiin deeggaruun kaayyoo isaa raawwachuuf, adeemsa baruu fi barsiisuu dhaabbilee barnoota olaanoo gufachiisuuf barattoota sabaa fi amantaan qoqqooduun walitti bu’iinsi akka uumamuuf halkaniif guyyaa hojjechaa jiraachuu humni waloo mirkaneeffateera.
Kun akkuma jirutti ta’ee adeemsaa fi shira diinaa haalaan hubachuu baannan daandii isaan nuuf banan keessa kan seennu yoo ta’e, diinota keessaa fi alaaf daandiin kan banamu ta’uu eereera.
kana duras miidiyaaleen bitaman Magaalaa Goondaritti osoo rakkoon hinuumamiin dura uummata amantaan qooduuf ajandaa bocuun nageenya booressuu fi walitti bu’iinsa uumuuf hojjechaa turuu yaadachiiseera.
Walitti bu’iinsa uumame bakkeewwan biyyattii hunda akka ga’u taasisuu fi hordoftoota amantichaa gara jeequmsatti galchuuf hojii hojjechaa turuu ibsameera.
Haa ta’u malee, ergamni badiisaanii aadaa waldanda’uu fi obsa uummataan akkasumas hirmaannaa olaanaa qaamolee nageenyaan fashalaa’uu eerameera.
Miidiyaaleen kunneen akkuma baran, tibbana Yuunivarsiitiiwwan keessatti walitti bu’iinsa uumuuf ergaa “Barattoota Oromoo fi saboota biroo yuunvarsiitiiwwan Naannoo Amaaraa keessatti baratan haleeluuf gareen nageenyaa gurmaa’ee gara Naannoo Amaaraatti ergameera” jedhu dabarsaa jiraachuu ibsameera.
Humni Waloo Tikaa fi Nageenyaa FDRI uummataa fi biyyasaaf lubbuu isaa wareegaa jiraachuu eeruun, taatee uumame sababa godhachuun duulli garee shorokeessitootaarratti eegalame cimee akka itti hinfufneef sosochiiwwan garaagaraa taasifamaa jiraachuu ibsichaan ka’eera.
Ta’us, barattoonnii fi hawaasni yuunvarsiitiiwwanii ergamtoonni garee shororkeessaa ABUT rakkoo uumame sababa godhachuun, ta’e jedhanii walitti bu’iinsa uumuuf socho’aa jiraachuu hubachuun shororkeessitoota kanneen irraa of eeguu akka qaban yaadachiiseera.
Qaamolee yaadachiisa kanarra darbuun gocha isaaniirraa of hinqusanneef obsa kan hinqabne ta’uu fi tarkaanfii seeraa fudhachuuf kan dirqamu ta’uu beeksiseera.


text:
Finfinnee Mudde 29/2011 Chaayinaa magaalaa Zhaamiinitti dorgommii maaraatoonii adeemsifameen atileetonni Itoophiyaa koorniyaa lamaaniinuu mo’atan.
Dorgommii kanaan Itoophiyaanonni atileeti Dajanee Dabalaa fi atileeti Madiinaa Damee tokkoffaa ba’uun mo’ataniiru.
Waggaa darbe dorgommicha kan mo’ate atileeti Dajanee Dabalaa, dorgommii kana sa’aatii 2 daqiiqaa 9 fi sakondii 26n xumureera.
Atileetonni Itoophiyaa Afawarqi Masfinii fi Biraanuu Nebbebewu Dajaneetti aanuudhaan 2ffaa fi 3ffaa ba’aniiru.
Haala wal fakkaatuun dorgommii maaraatoonii dubartoota gidduutti taasifameen lammii Itoophiyaa kan taate Madiinaa Damee sa’aatii 2fi daqiiqaa 27 fi sakondii 25n xumuruudhaan dorgommicha mo’atteetti.
Atileeti Shaashoo Insarmuu fi Atileeti Faantuu Jimaa ammo 2ffaa fi 3ffaa ta’uudhaan wal duraa duubaan xumuraniiru.
Akka lakkoofsa warra Awurooppaatti bara 2003 jalqabee dorgommii maaraatoonii Zhaamiinii Adeemsifamaa tureen waggoota walitti aanan 10 dabaniin dorgommii dubartootaatiin atileetonni Itoophiyaa mo’achuu danda’aniiru.
Dorgommii dhiiraatiin waggaaota walitti aanan sadan darbaniin atileetonni Itoophiyaa dorgommii kana olaantummaan xumuruu danda’aniiru.
Gama biraatiin kaleessa Ixaaliyaa Kaampoosiyootti dorgommii qaxxaamura biyyaa kiiloo meetira 10 adeemsifameen atileeti Hagos G/hiywoot 1ffaa ta’uun xumureera. Dorgommii kanas daqiiqaa 29 fi sakondii 18n xumureera.
Atileeti Salamoon Baaraggaa ammo sakondii 4n caalamuun Hagositti aanee 2ffaa ta’uun galeera.
Atileetiin lammii Ugaandaa atileet Alber Cummuttii atileet Salamoon Baaraggaa waliin dorgommii cimaa kan taasise yoo ta’u, sakondii tokkoon caalamee 3ffaa ta’uun xumureera.
Dorgommii dubartootaa kiiloomeetira 6 adeemsifameen atileetiin biyya Turkii atileet Yaasemiin Kaan mo’atteetti. Atileetii lammii Itoophiyaa Silennaat Yismaawu lammaffaa wayita baatu,atileetiin biyya Keeniyaa Karolaayin Cheepkiimooyi 3ffaa baateetti.


text:
Weeillisaan angafnii fi beekamaan Zarihun Wadaajoo dhukkubsatee hospitaalatti akka wal’aanamaa jiru maatiin isaa VOA’tti himanii jiru. Haati Warraa Artist Zarihun, Aadde Olaantuu Gammachuu torban tokko dura dhukkubni itti hammaannaan yaalsisuuf gara Adaamaatti fiduu isaanii dubbatu. “Zarihun waggoota dura yeroo mana hidhaa ture miidhaan irra gahe yeroon yaalamuu dhabuu tu rakkoo kanaaf isa saaxile,” jedhu – Aadde Ol’aantuun.
Kan yaala fayyaa Artiist Zarihun hordofaa jiran, ogeessi Dhibee keessoo, Dr. Leggesee Alemaayyehu, Zarihun dhibee sombaa fi kalee akka dhukkubsate himanii, yaali barbaachisu kennamaafii akka jiru eeran.


text:
Home › Forums › Waltajjii Dargaggoota › Sabboonummaa fi Heera Mootummaa Fooyyessuu: Itiyoophiyaa Biyya Lammiilee Itiyoophiyaa Hundaa Taasisuu
- This topic is empty.
-
AuthorPosts
-
-
Iddoosaa Deggefee Guutaatiin
Itiyoophiyaan haaraan mootii Miniliik lammaaffaatiin (1889-1913) humnaan hundeeffamuun ishee rakkoo har’a Itoophiyaa dhugaa sab-daneessummaa irratti bu’uureffamte fi lammilee hundaaf taatu uumuu keessatti mul’atu uumee jira. Yaadota Bitsi’iit Alamuu barreeffama ishee ‘Itiyoophiyaan kan Eeenyuuti?’ jedhu keessatti kaastee kanneen akka ‘dogoggora akkaataa qabinsa sabummaan uumameen sabummaan aalbee ykn bu’uura walitti bu’insa siyaasaa fi finxaalessummaa sabboonummaa fidee jira. Furmaanni rakkoo kanaa ammoo caasaa siyaasaa fi hawwaas-dinagdee biyyatti keessa kan hundee gadi fageeffatte ta’ee jira’, Akkasumas, Itiyoophiyaan biyya sab-daneessummaa irratti hundooftu ta’uu ishee haaluu kan itti fufnu yoo ta’e, rakkoo amma keessa jirruuf furmaata fiduu hin dandeenyu. “Rakkoo Itiyoophiyaa yeroo ammaaf furmaatni isaa Itiyoophiyaan biyya sab-daneessaa ta’uu isheetiif beekamtii kennuuudha” kan jedhutti nan amana. Dabalataanis, yaada ishee “akka seenaan jedhutti saboonni gara garaa beekamtii sarbamuu isaanii amannee hin fudhannu taanaan gara fuulduraatti tarkaanchuu hin dandeenyu” kan jedhu nan fudha.
Garaagaarummaan ani Bitsi’iiti waliin qabuu fi qabxiilee isheen hin kaasiin hafte akka arman gadiittan ibsa. Ka’umsarratti, biyyi Ittiyoophiyaa Miniliik lammaaffaan (1889-1913) humnaan hundeefamuunsheedhaan walqabatee rakkoo mudateef Bitsi’iiti xiyyeeffannoo hin kennine. Sochii Miniliki lammaaffaan daangaa bulchiinsa isaa humnaan gara Kibbaatti babal’ifachuuf taasise keessatti diddaa isa qunname ture irraa kan ka’e baroota gara dhumaa sirna bulchiinsa Haayile Sillaasee tokkoffaa (1930-1974) murnoota akkasumas saboota hacuuccaa jala jiraniin gaaffiin mirga hiree murteeffannaa akka ka’u taasiiseera. Mirgi abbaa biyyummaas sarbinsa haqaa fi cunqursa sirnoota duraan turaniin dhiibbaan irratti taasifamaa ture. Cunqursaan sirnoota darbaniin raawwataman bifa of eeggannoo qabuun hirphamuu qabu. Rakkinichaaf furmaata itti fufinsa qabu argamsiisuuf tokko tokkoo kutaa hawaasaa fi gaaffii isaan qaban irratti qorannoo taasisuun barbaachisa dha. . Qorannoo kana taasisuuf ogeessota of-eeggannoon filachuu fi loogii irraa bilisa ta’uu isaanii qulqulleefachuuf tooftaa diriirsuun barbaachisa. Haalli kun sabaa fi sab-lammoonni cunqursaa sirnoota darbanii keessa turan miira abbummaa Itiyoophiyaa irrati qaban daangeesse waan tureef kana hirphuun barbaachisaa dha. Haa ta’u malee, Bitsi’iit adeemsa seenaa dheeraa yaada siyaasa baatee jiru kana osoo hin ilaaliin fiinxaalessummaa sabboonummaa amma uumamee jiruuf akkasumas walitti bu’insa saboota gidduu jiruutiif duuchaatti federaalizimii sabummaa yeroo har’aa hojii irra jiru irratti komee dhiyeessite. Silaa kan ta’uu qabu bara ADUWI keessa faayidaa sirni federaalizimii kun fidee fi raawwii isaa irratti hanqinoota mudatan addaan baafachuu dha.
Barreffama ishee keessatti daneessummaa biyyatti keessa jiru akkamiin haala fooyya’aa ta’een hogganuun akka danda’amuu hayyoonni yaada filannoo dhiyeessan hedduun jiraatanillee Bitsi’iit yaada lammilee Itiyoophiyaa lamaa, jechuun kan Waalellinyi Mokonnonii fi Ibsaa Guutamaa qofa dhiyeessite. Fakkenyaaf, yaada falmii Pirofeeser Asaffaa Jaalataa “gaaffiin Oromiyaa akkuma kan Eeritiraa gaaaffii kolonii (kan walabummmaa Oromiyaan qofa furamu)’ kan jedhu ilaaluun barbaachisa ture. Yaada gar-tokkee isheen dhiyeessite kanaan biyya Itiyoophiyaa dimokiraatessuunis ta’e gaaffii sabboonummaa qixa-sirriin deebisuun hin danda’mu.
Akka yaada Pirofeeser Mararaa Guddinaattis, ‘karaa tokkoon saba lakkoofsaan wayyaba ta’e moggaatti qabuun; karaa biraan ammoo dimokiraatessuu fi siyaasa gidduu irraa dhiibuuf abjoochuun dubbii wal dhiitu dha’. Dabalataanis, Pirofeeser Mararaan, “Ajandaa waloo Itiyoophiyaa domokiraatowaa taate uumuuf dandeessisu lafa kahuuf tokkommaa daneessummaa irratti hundaa’e fudhachuun karaa haqa qabeessa ta’ee fi ciminaan fulduratti deemuun barbaachisa” gorsa jedhu kennu. Ejjennoon Pirofeeser Mararaa kun yaada giddu galeessa ta’ee dha jechuun ni danda’ama.
Lammii Itiyoophiyaa ta’uuf haaloonni guutamuu qaban osoo jiraatanii akkuma nammoonni dhuunfaa fi murnoonni tokko tokko yeroo amma jedhan kantti ibsama ture. Gaaffiin Ibsaa Guutamaa ‘Itoophiyaawwiin Eeenyyuu?’ jedhee kaase Itiyoophiyummaa fi sabummaa gidduutti akka waan filannoon tokko qofti kaawameetti ilaalamuu hin qabu. Haa ta’uutii, namni tokko lamaan isatiin (Itiyoophiyummaa fi sabummaadhaan) of ibsuu danda’a akkasumas eenyummaan lameen kun waloodhaan jiraachuu danda’u. Kun hubannaa mataa ofiif eenyummaan daangaa hin qabne akka jiraatu dandeessisuun yaada fiinxaalessummaa fi waliitti bu’insa ni hir’isa.
Dhugaa dubbachuuf, Itiyoophiyaa keessatti siyaasaan eenyummaa sabummaa irratti bu’uureffate fiinxaalessummaa fi qoqqoodinsa uumuu irra darbee caasaa aangoo siyaasaa keessatti mul’atee jira. Haa ta’u malee, rakkoo yeroo ammaa Itiyoophiyaa keessa jiru furuuf jecha ‘finxaaleeyyummaa’ jedhu faayadamuu hin qabnu. Rakkoo jiru furuuf caalaatti ulfaataa kan taasisu, murna saba biraatiif maqaa tuffii fayyadaman akkasumas “hayyoota” ykn “rogeeyyii” garee biroo maqaa balleessanidha. Adeemsi akkasii faayidaa kan hin qabne dha. Yeroo har’aa jecha nama ajjeesuu osoo hin taane kan fayyisu barbaaduu qabna.
Bitsi’iit Itiyoophiyaa keessatti gaaffiin lafaa madda walitti bu’insaa akka ta’e kaastee jirti. Yaada kana kaasuun ishee tarii naannolee tokko tokkotti saboonni abbaa qabiyyummaa lafaa daangaa isaanii irratti qabaachuu barbaadan waan jiraniif ta’uu danda’a. Haa ta’u malee, abbaa qabiyyumma lafaa fi daangaa bulchiinsa lafaa irratti falmii fi mariin akka barbaachisuu agarsiisuf baay’ee itti hin adeemne.
Dhuguma akkuma Bitsi’iit xiyyeeffamnnoo kenniteef, tokkummaa biyyaalessaa dhugaa ta’e kan saboonni hundi wal qixa keessatti hirmaatan uumuuf carraaqqii taasifnu keessatti duudhaalee dimokiraasii biyya keessa biqilan fayyadamuu qabna. Haa ta’u malee, jaarmiyaalee biyya keessa biqilan kan hundi itti walii galu of-eeggannoon filachuun waan barbaachisuuf kun hojii salphaa hin ta’u. Yaada isheen kabajni seenaa darbee fakkeenyaaf kan akka injifannoo Adowaa wal dhabdee biyya keesssaa xiqqeessuudhaan tokkummaa cimsuuf fayyada jedhu nan falma. Akka ani yaadutti, yaadni kun haleellaa ykn yaaddoo ala irraa aggaamamuu qolachuuf ykn ittisuuf uummata dammaqsuu akkasumas tokkoomsuuf caalaatti gargaara.
‘Itiyoophiyaan kan eenyuuti?’ gaaffiin jedhuuf fi eenyummaan Itiyoophiyummaa maal maal akka of keessatti hammatu heera mootummaa biyyattii keessatti tareeffamee jira. Dubbii ijoo yeroo warraaqsa uummataa ka’aa turee fi ademsa siyaasa isa booda dhufe keessatti gaaffilee ka’aa turan tilmaama keessa galchuun heera mootummaa kana fooyyeessuun barbacahisaa akka ta’e hubachuun dirqama dha. Heerri mootummaa fooyya’ee bahu ‘mudaa dhabeessa’ kan ta’ee fi gaaffii fi fedhii dhaloota ammaa fi egeree wajjin kan walsimu ta’uu qaba. Tumaalee haaraan fooyya’insa heera mootummaatiin dabalamanii fi kanneen keessaa hafan fedha ummataa irratti kan hundaa’an ta’uu qabu.
Siyaasni eenyummaa ykn sabummaa madaala ykn daawwitii jireenyi hawaasummaa ta’ee jira. Qorannoo fi mariin jiruu hawwaasaa ilaalchisee godhamus dhiibbaa siyaasa eenyummaa irraa walaba miti. Sabbooummaan yaada loogii “Nuyii” fi “Isaan” jedhu irratti irratti hundaa’e furamuu kan danda’u hubannoo biyyaalessummaa fi marii ilaa fi ilaameetiin qofaan dha. Falmii bal’aa fi qabatamaa ta’e kan humnoota siyaasaa gara garaa, dhaabilee miti-mootummaa fi waldaalee lammiilee, riphe loltoota, hayyoota, dhaabbilee barnoota ol’aana fi midiyaa hirmaachise taasifamuu qaba. Kun heera mootummaa waaraa (itti fufinsa qabu) akkasumas hawaasa hundaatiin fudhtama qabaatu fi dimokiraatawaa ta’e qopheessuuf haal-duree barbaachisaa dha. Milkaa’ina fooyya’insa heera mootummaaf yaadamaa jiruuf akkasumas heerichi miira abbummaa dhaloota har’aas ta’e egeree akka calaqqisiisu mirkaneessuuf hubannoo biyaaleessaa babal’isuun jajjabeeffamuu qaba. “Bakka bu’oota uummtaa” yeroo daanga’ee fi haala dhiphoo keessatti filataman waliin maariin godhamu hafuu qaba. Itti fufinsii fi tasgabbiin heera mootummaa akka walii galaatti tasgabbii biyyaatiif baay’ee muteessaadha. Akkasumas rakkoo amma biyyattii mudatee jiru furuuf heera mootummaa haara bassuun akka furmaata filannoo hin qabne tokkotti fudhatamuu hin qabu. Adeemsi fooyya’insa heera mootummaa iftoomina ol’aanaa fi hammataa ta’een gaggeeffamuu qaba. Kanaafuu, yaalii heera mootummaa ammaa fi gara fuul-duratti fooyyeessuuf taasifamu keessatti qaamoleen dhimmi ilaallatu hundi kanneen akka jaarmiyaalee hawwaasaa fi uummati bal’aan jijjiirama karoorfame beekuu isaanii mirkaneessuun barbaachisaadha.
Morkattoonni siyaasaa Itiyoophiyaa keessa jiran waantota kanneen raawwachuu qabu: sanduuqa keessa dhokatan (gola) keessaa bahuu; dukkana osoo hin taane abdii fuldura isaaniitti ilaaluu; guddisanii yaaduu; ilaalchaa fi ejjennoo isaanii keessa deebi’anii gilgaaluu qabu; yaada jallinaa dhiisuu; bu’aa (dantaa) siyaasaaf jecha walitti bu’insa facaasuu dhiisuu akkasumas marii keessa filannoon jiraachuu beekuu fi mari’achuun moo’amuu akka hin taane hubachuun qabu.
Halaa qabatamaa yeroo har’aa Itiyoophiyaa keessa jirtuun qaamoleen hundinuu afuura waraanaa (lolaa) kan “anatu moo’a; hunda fudhachuun qaba” qofa afarsu; yaada waarawaa kan hin ta’iin dhiisuu qabu. Mariin qajeelummaadhaan hin gaggeeffamne adeemsa gara fulduraa waan gufachiisuuf, qaamoleen marii gaggeessan marti duudhaa kennanii-fudhachuutti amananii fudhachuu qabu. Waan kana ta’eef, morkattoonni siyaasaa hundi yeroo mariidhaaf gad taa’anitti akkaataa dubbii isaanii fi qooqa faayadaman irra deebi’uun ilaaluu qabu.
Akka yaada kootti, gara fooyya’insa heera moootummaatti osoo hin ce’iin dura mariin biyyolessaa hunda hammate gaggeeffamuu qaba. Fooyya’insi heera mootummaa Itiyoophiyaa akka milkaa’u yoo barbaadne qaamolee dhimmi ilaallatu akkasumas hawaasa bal’aa biyyatti gidduutti afuura wal hubannoo uumuuf dursa kennuun barbaachisaadha. Rifireendemii Iskootilaandii fi foxxoquu Suudaan Kibbaa yoo fudhanne mariin hammataa ta’e dhabamuu isaa calaqsiisa. Walii galtee biyyoolessaa fi wal hubannoo irra ga’u kanin jedhu kanaaf. Keeyyata heera mootummaa fooyyeessuun yaada nama dhuunfatiin dhibbaan kan irratti ta’uu danda’u yommuu ta’u barbaachisummaa isaarratti uummanni bal’aan erga irratti walii galee booda ogeessotaan adeemsifamuu qaba. Keeyyattooni heerichaa fooyya’uu qaban namoota dhuunfaa fi hawaasa bal’aan erga irratti walii galamee hayyootaan raawwatamuu qaba. Tumaaleen (keeyyattoonni) heerichaa hedduun isaanii ‘gad-fageenyi isaa seeraan murtaa’aa’ waan jedhu qabu. Kun adeemsa fooyya’insaa godhamu keessaatti hirmaannaa ogeessotaa akkaan kan barbaachisu ta’uu agarsiisa. Dhihoo kana naannoo Tigiraayitti Boordiin Filannoo hundeeffamuun isaa irraa kan ka’e atakaaroo (rakkoo wal xaxaa) uumame keessaa bahuuf falmiin hayyootaa barbaachisaadha.
Walitti dhufeenyaa sabootaa seenaa keessatti wal madalaawwa hin ta’iin hirphuu fi fayyisuuf diimokiraasii al-waaltawaa ta’e diriirsuun barbaachisa. Aadaa bulchitoota duraanii irraa kan dhaalame, adeemsi hooggansa gararraa gara gajjallaa ta’ee fi amalli ol’antummaa garee tokkoo qabu keessa deebi’amee ilaalamuu qaba. Sirni bulchiinsa al-walteessuu dhugaa ta’e kan bulchitoota naannolee gara-gadii murtii kennuu keessatti hirmachise hojiirra ooluu qaba. Rakkoo amma Itiyoophiyaan keessa jirtuuf adeemsa furmaata barbaaduuf godhamu keessatti guddina madaalawaa hin ta’iin hawaasa Itiyoophiyaa gidduutti mul’atu fi afuura miidhamtummaa darbee tilmaama keessa galchuun barbaachisa.
Itiyoophiyaa keessatti ilaalchi siyaasaa hariiroo ‘gidduu – moggaa’ hafuu qaba. Aadaan uummata moggaa (keessumatuu horsiisee bultootaa fi wal makaa ta’an) xiqqeessanii ilaaluu dhabbachuu qaba; kana sirreessuufis tattaaffiin taasifamu qaba. Akka walii galaatti, Itiyoophiyaa kan hunda keenyaa taate uumuuf mootuummaan, finciltooti, jarmayaaleen hawwaasaa (sivilii), dhaabbileen miti-mootuummaa, namooti dhageettii qaban, abbootiin amantaa… qaamoleen dhimmi ilaallatu cufti imaammataa fi hojimaata isaanii bifa haqa-qabeessaa fi marii irratti hundaa’een keessa deebi’anii ilaaluuf yeroon isaa ammadha.
-
-
AuthorPosts


text:
Koreen mirga Gazeexxessootaaf falmu CPJn qorannaa waggaa baaseen Chaayinaa, Tarkii, Saudii Arabiyaa fi Masriin addunyaa irratti biyyoota Gazexxesoota hedduu hidhuun beekaman ta’anii jiru.
Waggootii walitti aanan afuriif Gazexxesoota dhibba hedduu hidhuun aangawoonni biyyonni Arfanii sabaa himaan akka qeeqa dhiyeessaniif mallattoo ehamaa tokko hin agarsiifne jedha gabaasnii CPJ.
Lakkoobsii Gazexxesoota addunyaa irratti hidhaa keessa jiranii 253 ture irraa barana jechuun 2019 keessa gara 245tti gad bu’e.Gazexxessonni hidhaa keessa jiran kun gabaasa ofii uumanii facaasan akkasumas waan soba ta’e gabaasan jedhamuun himataman.
Gazeexxesoota biyyoota Afrikaa uffee sahaaraa gadii keessatti hidhaman 38 keessaa hedduun isaanii Ertraa keessatti erga hidhamanii waggaa 20 guutanii jiru jedha gabaasnii CPJ.
Itti aansee Kaameroon gaazexxeessoota hedduu hidhuun kan itti fuufte yoo ta’u Itiyoophiyaa fi Naayjeriyaa keessatti walaba ta’anii yaada ofii ibsuun duubatti deebi’aa jira jedha.


text:
Joe Biden Amerikaa dhugaan bulchuuf kakachuuf Pirezidaantii Tiraampi Filooridaatti godaanuuf fa’achuuuf barii lafaa eegachuutti jiran
Amerikaan,U.S.A Sadaasaa 3 pirezidaantii isii 46essoo,Joe Biden filattee. Akkuma amala amala isiitti nama filatte Ammajii 20 kakchiiftee mootummaa itti kennatti.
Fulaa pirezidaantiin itti kakatu,U.S. Capitol, dallaa sibiilaa itti jaaranii waraanii kutaa Amerikaa akka akkaa keessaa dhufe kuma kunrya hedduu marsee eeguutti jira.
Washington,DC teessoo mootummaa Amerikaa laftii diqqayyoon namii kuma 700 caalaan keessa jiraatu durii guyyaa akkanaa nama miliyoona hedduu simattu amma mirgaa bitaan marsanii xuphanneessanii gamuma cufaanuu cufanii jabuu eeguutti jiran.
Diida ballaa Washington,DC,National Mall yaayyuu cufan.Karaan baabura lafa jala yaahuu cufaa,riqaan karaa gugurdaa irraa cufaa.
Pirezidaantiin Amerikaa,Donaldi Tiraampi aadaa Amerikaa ganna 160 qabaachaa baate ka pirezidaantii nama isa moo’ee eebbisee itti gaafatama itti kennuu qophii gammachuu isaallee dhufuuf dhiisee,mana mootummaa Amerikaa,White House keessaa ganamaanuu Filooridaatti godaanuuf mi’a walti kurfoo jira.Itti aanaan isaa, Mike Pence ammoo qophii Joe Bidenitit mootummaa kennan tanatti dhufuu kurfoo jira.
Manii maree Amerikaa torbaa dabre keessa Pirezidaanti Tiraampi warra isa deeggaru kongiressii Amerikaa lafa pirezidaantiin itti kakatee mootummaa itit kennan, U.S.keessatit nama duulchise jedhee ammallee himata impeachment jedhaniin himachuuf seera itti qixeeffachuutti jira.
Yoo irratti walii galanii balleessaa itti muran, pirezidaanti Tiraampi lammeessoo pirezidaantummaallee dorgomuu hin dandahu waan hedduun adabuu dandahanillee.
Hujii fixate bahuun duratti pirezidaanti Tiraampi nama 100 tahu dhiifamaan hidhaa yaasuuf kurfoo jira.Guyyaa gammachuu pirezidaantii Amerikaa haaraa hujii itti kennanitti sirbituun Amerikaa hedduu itti yaaman.
Warra qara yaman irratti ammallee Garth Brooks itti dabalan.Brooks sirba Country Music ykn Western music jedhan sirba Amerikaa aadaa fi amala hedduu walkaa sirbuun beekamu.
Sirbituun guyyaa kanaa yaaman Lady Gaga and Jennifer Lopez faatilleen warra guyyaa kanatti yaaman.Bara Obaamaallee jarii kun yaayyuu dhufe
Brooksi kun ammoo guyyaa gammachuu Tiraampiif sirbii jedhanii jennaan hujii dhibii harkaa qaba jedhee died.
Sirbii innii sirbu "broken down, bare-bones stuff," wan gargar jige lafeelee goggodduu jedhuu fakkaata.Sirba isaan beekan "We Shall Be Free," ammoo hin sirbu.
Joe Biden fi Kamala Harris, warrii pirezdaantummaa Amerikaatii filan lubbuu nama Amerikaa kuma 400 koronaan fixee ulfinnaa kenna hardha sagantaa tanaa jedhanii qopheessan keessa oolan.
Qophii tana maatii ufii guurratanii hardha ibsee lubbuu jara dhumatee yaadachuuf qabsiisan 400 diida ballaa yaadannoo Abrham Linconif dhaaban lincolin Memorial dhaaba bira dhaqan.


text:
Ministiriin Dhimma-alaa Yunaayitid Isteetis – Pentaagoon, jamaa godaantootaa biyyoota Ameerikaa giddu-galaa irraa gara Yunaayitid Isteetis-tti yaa’an ittisuuf jecha, loltoota dhibbaan lakkaawaman gara daangaa biyyattii gama Kibbaatti kan bobbaasu tahuu beeksisee jira.
Kan VOAf ibsa kennan – aangawaan Pentaagon, lakkoobsi loltoota ergamuuf jiranii, haga ministiriin nagaa-biyyaa gaafate irratti kan hundaa’u tahuu dubbatan. Haga ammaatti, loltoonni naga-eegumsa biyyoolessaa kuma lama tahan naannoo daangaa sanaatti bobba’anii jiran.


text:
Dilbata darbe balalii xayyaara Itiyoopiyaa boing 737 MAX-8 jedhu kan naannoo Bushooftuutti kufee caccabeen kanneen lubbuun isaanii darbe keessaa tokko hojjettuu daandii balalii Kan Itiyoophiyaa kan taate shamarree Ayyaantuu Girmaa ti.
“Du’ii mucaa koo qalbii koo na cabse” jedhu haati Ayyaantuu aadde Kibebwaa Leggesee. Mucaa cimtuu ofitti amantaa qabdu amala gaariin beekamtu hojii fi barnoota isheetti cimtuu turte bor biyyaafis abdii taati jedhee abdadhuun dhabe jedhan.
Ayyaantuun daandii balalii Itiyoophiyaaf waggoota lamaaf kan hojjette yoo ta’u hojii ishee fi waahiloota hojii akkasumas nama maraaf kabajaa kan qabdu shamarree umuriin waggaa 24 jedhu haati ishee.


text:
Yunaaytid Isteetes waajiira misooma sadarkaa addunyaa ykn USAID Somaaliyaa keessaa qabdu kan bara 1991 cuftee turte waggaa 28 booda irra deebitee bantee jirti.
Yunaaytid Isteetes Somaaliyaa waliin hariiroo diploomaasii sirnaawaa qabaattee kan hin beekne yoo ta’u Embaasii ishee bara 1991 cufte.
Kunis wal waraansii sivilootaa kan baroota 1980taa keessa ture mootummaa waaltaa aangoo irraa waan buuseef ture.
Wiixata Waxabajjii 17 bara 2019 jaarmayaan misooma sadarkaa addunyaa kan Amerikaa ykn USAID akka labseetti gargaarsa dhala namaaf kan oolu Dolaara miliyoona dhibba tokkoo fi miliyoona saddeettamii ja’a uummata Somaaleef kennuuf jira.
Kunis lubbuuf sodaachisaa kan ta’e wabii nyaataa argamsisuuf akkasumas dhukkuboota hanqiina nyaataa wajjiin wal qabatan akkasumas bishaan qulqulluu fi tajaajiila eegumsa fayyaa kennuuf oola jedhamee jira.


text:
afaan
Akkuma Kana Dura iyyata Lammummaa Gara Hawaasa keenya kanneen Biyya Ambbaa keesa Jiran ammallee Miidiyaalee Dhimma Hawaasa Baqattoota Oromootiif Dhaabbatan akkasuma Walii gala Warroota Rakkina Baqattoota Oromootiif dhaabbatan nitti Maqaa Baqattoota Oromoo Biyya Yamaniin Koreen Waajjira Kominiiti Tokkummaa Baqattoota Hawaasa Oromoo Yaman, iyyata lamummaa Dabarsinetti,
akkasuma Yaroo ammaa kana Sababa Haala biyyattiin tun guyyaa guyyaatti keesa jirtu kanaaf Biyti Yaman tan Mootummaa hinqabne yootaatu,Kuniis Fuldureen Nageenya Baqattoota Oromoo biyya Yaman kan Balaaf kan Saaxilame tahuun Hawaasa Baqattoota Oromoo Haalaan Yaachisaa jira.
akkasuma Yaroo ammaa Sababii Haalli Biyyaattii Gara Lola Lammiilee Yaman Jidduutti Nitahamaa Kanja’uun Sodaatuu irraa kan ka’een (Embassy) leen Biyyoota Gurguddoo akka angafaatti (Embassy Biyya Ameerikaa-Faraansaa) Cufuu saanii kan labsan Yootahu akkasuma Tan biyya Engiland Tajaajila Kannuu irraa Rarraasuu isii Beysifte Kanta’eef, Haalli Kuniis Yaroo ammaa keesa jirruu fi Fulduree Nageenya Baqattoota Oromoo biyya Yaman keesa jiraatan kan Balaa gurguddoof Lubbuusaanii Saaxilu tahuun Hawaasa Baqattoota Oromoo Haalaan Yaachisaa jira,
Kanaaf Waajjirri Tokkummaa Baqattoota Hawaasa Oromoo Yaman, iyyata Lammummaa Oromummaa Gara Hawaasa keenya kanneen Biyya Ambbaa keesa Jiraatan maraa fi ammallee Miidiyaalee Dhimma Hawaasa Baqattoota Oromootiif Dhaabbatan akkasuma Walii gala Warroota Rakkina Baqattoota Oromootiif dhaabbatan Maraahu akka Haala Rakkoo Baqattootni Oromoo Biyya Yaman yaroo ammaa Keesa Jiraataa jiran Kana Hubattanii Gocha barbaachisu Hojjachuun Lubbuu Baqattoota Oromoo Kumaantamaan lakkaawamu Balaa kana jalaa baraartan, Maqaa Baqattoota Oromoo Biyya Yamaniin Kabajaan isin gaafanna,
GALATOOMAA,
Koree Waajjira Kominiiti Tokkummaa Baqattoota Hawaasa Oromoo Yaman,


text:
Itoophiyaa, Eertiraa: Dubbii pireezidant Isaayyaas marsaalee hawaassa irratti falmii kaase
Hariiroo biyyoota gaanfa Afrikaa lamaan Itoophiyaa fi Eertiraa ilaalchisuun yaadni pireezidantiin Eertiraa Isaayyaas Afawarqii kennan marsaalee hawaasaa irratti falmii kaaseera.
Pireezidantichi gaaffii fi deebii Guraandhala 7 miidiyaalee biyyaalessaa biyyattii lama Eri-TV fi Raadiyoo 'Dimtsi Hafash' jedhamu waliin taasisaniin dhimmaa Itoophiyaa irratti yeroo dheeraa fudhatanii yaada bal'aa kaasan.
Gaaffiif deebiin kun Afaan Ingiliziitti hiikamee marsariitii ministeera Odeeffannoo biyyattii irratti Guraandhala 21 kan maxxanfame yoo ta'u marsaalee hawaasaa irratti xiyyeeffannaa kan argate garuu erga Ministirri Odeeffannoo biyyattii Yamaane Gabramasqal fuula 'twitter' isaanii irratti maxxansanii booda ture.
Pireezidantichi maal jedhan?
Pireezidantichi dubbii isaanii kanaan jijjiirama erga MM Abiy Ahimad gara aangootti dhufanii Itoophiyaa keessatti raawwataa jiru dinqisiifatanii, rakkoolee duraan turaniif ammoo 'TPLF' cimsanii qeeqaniiru.
Kan marsaalee hawaasaa keessumaa 'twitter' irratti falmii kaase garuu waa'ee siyaasaa sabummaa bu'ureeffate irratti yaada kennan Obbo Yamaaneen maxxansani.
"Tarsiimoon siyaasaa sabummaa irratti bu'uureffate summaawaa fi kan yeroon irra darbe, bu'aa tokkollee hin qabne ta'uu jabeessinee amanna" jedhan.
"Dhukkuba kana dhabamsiisuun Itoophiyaaf faayidaa qabeessa. Irra darbees Eertiraa fi biyyoota naannoo keenyaa ni fayyada," jedhan.
Yaadni pireezidantichi kennan kun lammilee Itoophiyaa hedduu biratti akka dhimma Itoophiyaa keessa harka galfachuutti fudhatamee dheekkamsa kaase.
Keessaahu kanneen yaadichi sirna federaaliizimii sab-daneessaa Itoophiyaan hordoftu irratti kan aggaamamedha jedhan mormii isaanii ibsaniiru.
Humnoonni siyaasaa sirna federaalizimii sab-daneessaa amma Itoophiyaan hordoftu kanarratti araarama hin qabne jiru jechuun kan katabde gaazexeessituufi gulaaltuu olaantuun barruu 'Addisstandard' Tsadaale Lammaa, pireezidantichi hariiroon nagaa biyyoota lamaanii akka itti fufu kan fedhu yoo ta'e ajandaa qaamolee muraasaa qofa hafarsuu hin qabu jette.
Itti dabaluunis "sirni federaalizimii Itophiyaa yoo kufe, akka pireezidant Isaayyaasiif ta'utti osoo hin taane akka nuuf ta'utti kan sirreeffatu nuyi lammilee Itoophiyaati" jette.
Jawaar Mohaammad dabalatee lammileen Itoophiyaa kaani fi dhimma Itoophiyaa irratti barreessuun kan beekaman pirofeesar Kijeetil Tiroonvool kun 'dhimma Itoophiyaa keessa harka galfachuudha' jedhani.
Wayita Itoophiyaan ce'uumsa siyaasaa daddaaqamaa keessa jirtutti yaada akka kanaa kennuun biyyattii nagaa dhabsiisuuf akka yaadametti fudhatama jedhan pirofeesar Tiroonvool.
"Pireezidant Isaayyaas Eertiraan federeeshinii jalatti akka bultu didee, ofii walabummaa erga filatee booda, Oromiyaa fi naannoleen kaan federaalizimiin of danda'anii akka hin bulle waakkachuun waan wal faallessu" jedhe xiinxalaan siyaasaa Jawaar Mohaammad.
Gama kaaniin ammoo lammileen Eertiraa pireezidant Isaayyas deeggaran namoota yaada pireezidantichaa morman falmuun barreessaa jiru.
Gazexeessaa fi qorataa lammii Eertiraa kan ta'e Eeliyaas Amaaree yaadni pireezidant Isaayyaas akka hin malletti hiikkaan itti kenname jechuun falma.
Akka namni kun jedhutti wanti preezidantichi qeequu fedhan sirna federaalizimii Itoophiyaa osoo hin taane, 'siyaasa sabummaa bu'uura godhate' kan TPLF biyyattii qoqqooduuf itti dhimma bahaa turtedha.
Lammileen Eertiraa biroo ammoo Jawaar ofii isaatii dhimma Eertiraa keessa galee yaada kennaa ture amma Isaayyaas dhimma Itoophiyaa keessa galuu qeeqa jechuun addatti Jawaar irratti yaada kan kennan jiru.
Hogganoonni TPLF hedduun yaada pireezidant Isaayyas qeequun dubbataniiru.
Ministirri haajaa alaa Itoophiyaa duraanii Siyyuum Masfin, "Isaayyaas uummata Eertiraa harka walakkaa bittimsee ka'ee, biyyatti otoo bulchuu hin dandeenye, Itoophiyaa fi gaanfa Afrikaatti nageenyaafi misoomaa fiduu hin danda'u" jedhaniiru.
'Dhimmaa Itoophiyaa keessaa harka galfachuu hin dhiisu yoo ta'e harka isaa murra' jechuunis dhaadatanii turan.
Dhimmi dubbii pireezidant Isaayyaas kun ammallee ijoo dubbii ta'ee lammilee Itoophiyaa fi Eertiraa marsaalee hawaasaa irratti falmisiisaa jira.


text:
Meeshaalee
Galaalee malattoo bantee gulaaluuf, bafata kana fayyadami, ykn foormulaa alaantoo akka faayila deetaatti alaagi. Walquunnamii sagantaa fedhii kee guutuuf mijaa'uu nidandaa'a. Akkasuumas dirqalawwan sagantaa jijjiiruu nidandeessa.
Qaaqa Mallattoole bana, bakka atii mallattoo foormulaa keessa saagdu filachuu dandeessu dha.
Ajajni kun qaaqa alaaguu foormulaa bana.
This command transforms MathML clipboard content to StarMath and inserts it at the current cursor position.
Customizes LibreOffice menus, context menus, shortcut keys, toolbars, and macro assignments to events.
Ajajni kun gongee dhaamsaa sagantaa tuujjee maamileeffameetiif bana.


text:
I F L O /A I B O + ULFO/THBO
Gumaan jaallan wareegamanii walabummaa Oromiyaatiin deebi’a
Akkuma beekkamu Sooreeysi QBO J/J/A/Gadaa du’aan addunyaa kanarraa erga galan kunoo bara 2ffaa isaa xumurree jirra.Akka kanaan Yaadannoon hangafticha keenyaa kan bara 2ffaa dargaggoota Oromoo kan Sooreeysaaf jaalalafii kabajaa guddaa qabaniin kan qophaawe guyyaa 13/03/2015tti milkiin xumuramee jira. Qophiin kun hirmaannaa hawaasfii bakka bu’oonni dhaabbiileen siyaasaa adda addaa hirmaachuun qophii kanaaf miidhagina
addaa kenne jira. Dargaggoonni Oromoo qophii kana qopheeysaniifii kenneen
irratti hirmaatan haasawa itti fufinsa qabsoo, Walaloofii dhaadannoo gara garaatiin hegeree walabummaa Oromiyaatiif abdii guutuu mul’isaa oolan.Qophii kanarratti kan hirmaatan bakka bu’oonni dhaabiileefii hawaasaa haala qabatamaa yeroo irratti xiinxala bal’aa eega godhan booda hegeree QBO irratti murtiifii kutannoo qaban dabarfatanii jiran.
Hayyootaafii manguddoonni Oromoo qophii kanarratti argaman kaayyoo hangafoonni keenya irratti wareegaman galmaan gahuuf dhaabbiilee siyaasaa Oromiyaa marti rakkoolee xixiqqoo jidduu isaanii turan maddumatti dhiisuudhaan biyya keenya kan alagaan bifa haarayaan irratti dhaadataa jiru kana hundeen buqqaasuuf qindoominaan akka qabsaawan dhaamsa lammuummaa dabarsanii jiran.
QBOn akkuma qabsoo bilisa baasaa addunyaa hunda guyyaan hundeeffama QBO bara baraan yaadatamuu qaba.Akkasuma guyyaan gootota qeeyroo ganamaa kan dhukaasa xirroo Seenaa Oromomoo fii Oromiyaa keeysatti iddoo guddaa qaba.Guyyaan kun guyyaa gootonni keenya seenaa gabroomfata hashaa keeysatti reyfa nafxanyootaa lafarra bal’isanii baaraga zalaalam rifaatu uumaa gabroomfataa habshaatti uuman ture.Guyyaan kuniis GUYYAA YAADANNOO GOOTOTAA,tahee bara baraan akka yaadatmu dhaabotaa fii hawaasa
Oromiyaa keeysaafii ala jiran maraaf yaamicha jabaa dabarsan
Afraasa 12/12/1969 guyyaa hundeeffama QBO (ABO)
Fulbana 5/1974 guyyaa goototaa (Dhukaasa jalqabaa guyyaa lola xirroo) bara baraan akka yaadataman bifa guutuun labsamee jira.
Sochii qeeyroon bilisummaa biyya keeysaa ittifufaa jirtu dinqisiifachuun dhaadannoon hogganootni TPLF dhageessisan kun nama belbela ibiddaa keeysaa gadooduufii sirna ianiitiif ijibbaata maayii kan abdi kutannaati jechuu balaaleyfataanii jiran.Hogganni dhaaba IFLO gama isaatiin afanfaajjii baroota dabran kana keeysa dhaaba keenya mudatee ture xiinxalaa fii marii yeroo dheeraatiin furmaata itti kennee bifa harayaan hoggansa isaa filachuun hujii qabsoo itti fufee jira.Carraa kanaaniis miseensotaafii deeggaartoota dhaaba IFLO/AIBO tiin baga gammaddan jechuun dhaamsa isaa dabarsa.Miseensotaafii kanneen sadarkaa hoggansa adda addaa irra turaniis gara toora odeeffannoo hoggansa haarayaa hordofuun akka hujii qabsootti deebi’tan jechuun yaamicha jaallummaa dabrsee jira.
Dhumarratti gamtaan koreen IFLO fii ULFO irree tokkoon diina haalaallee Oromiyaa walaboomte arguuf dhaabbiileen siyaasaa Oromoo kan biyya keeysaafii ala jiran maraaf yaamichaa jaallummaa kan hafuura qabsaa’otaa dabarsuudhaan dhaamsa isaanii xumuran .
Tokkummaan humna!!!
Iznii gooytaatiin Oromiyaan niwalaboomti!!! Koree gamtaa dhaaba IFLO& ULFO
Bitooteysa 15/2015
Odeeyfannoo dabalataa
His Excellency, Olusegun Obasanjo, former President of the Federal Republic of Nigeria and AU High…
By Daniel Behailu Overview of Ethiopian Politics Africans have always complained that their resources are looted…
Akkuma beekkamu baroota dabran keeysa gaafa mootummaa EPRDF sanitti hoggansa amantiin isaa islaama tahe irra…
Sagantaan yaadannoo Artist Usmaayyoo Muussaa magaalaa Finfinnee Hoteela ILILI INTERNATIONAL tti torbaan dhufu ni qophaawa.…
Taammanaa Bitimaa irraa Jaalatamoo fi kabajamoo yaa dubbiftoota barreeffama kanaa, mee kunoo hardha irraa kaaseen:…
Dhumaatiin ummataa Oromiyaa keessatti geggeeffamaa jiru irratti maaf hin dubbanne komiin jedhu hedduutu dhufa. Gama…


text:
LibreOffice 7.4 Help
Dhangii qarqaba addaa fayyadamuun, gingilchaa XML fayyadamtoota hedduuf raabsuu ni dandeessa.
Qaaqaan Qindaa'inoota Gingilchaa XML yeeroo galmeen barruu banaa ta'e qofaa jireessa.
Barreessaa keessaa,filadhu.
Gingilchaa tamsaasuu barbaaddu filadhuutii, Akka Qarqabaatti Olkaa'i cuqaasi.
Qaaqaan Qindaa'inoota Gingilchaa XML yeeroo galmeen barruu banamu qofaa jireessa.
Barreessaa keessaa,filadhu.
Qarqaba Bani cuqaasiitii, faayilii qarqabaa gingilchituu ijaaruuf barbaadde fili.
Barreessaa keessaa,filadhu.
Gingilchaa haquu barbaaddu filadhuutii Haqi Cuqaasi.


text:
Bilisummaa Ummataa fii Walabbummaa Oromiyaatiif kan Qabsaawu Hogganni dhaaba ULFO/THBO haarayni, jiddu galeeysa hoggana qabsoo biyya Ambaa hin godhatu. Falmaan…
Bu'ureeffamuu Qabsoo Bilisummaa Oromoo keeysatti Utubaa Qabsoo kan tahan Qabsaawaa Injiinar Abdullaahii Luungoo bakka bu'aa Sooreysa Jaarraa Abbaa Gadaa tahuun…
Abdii Boruutiin Mata duree kanaan barruu kiyya kan har’aa otuun hin jalqabin, duraan dursee gammachuu natti dhaga’amen ibsuu barbaada. Waaqayyo/Rabbi…
Abdii Boruutiin Kutaa lammaffaa: Gayeen ULFO sarana maali? Egereen isaa hoo? Mata duree Waa Taa Taa kana jalatti kutaa duraa…
Ummanni Oromo gabrummaa motummoonni ‘Habashaa’ irraan gayan jalaa of- baasuuf bara afurtamaa ol qabsoo hidhannoo deemsisaa jira. Barriin dheera kana…
The United Liberation Forces of Oromiyaa, ULFO is deeply saddened and shocked to know that ourlong time leader is no longer with us. ULFO is deeply sadden and shocked over the loss of JaarraaAbbaa Gadaa, the great leader and Comrade who envisioned, laid the foundation and enabled theunification of GABUO, UOPLF and FIDO into one entity, ULFO. ULFO and the Oromo nation lost itsmost precious charismatic, dedicated and visionary leader. While ULFO grieves the loss of this greatson of Oromiya, we extend our most heartfelt sympathy to…
Soso’a qabsoo bilisummaa Oromoo keessatti yeroo irraa yerooti jagnnooni, gootootni fi hayyootni dhimma saba isaanii kan waloof jecha gahee…


text:
Finfinnee - Dhaabbata Mootummoota Gamtoomanitti Waajjirri Qindeessaa Gargaarsa Namoomaa (OCHA) gabaasa Waxabajjii 27,2022 baaseen hanqina nyaataa kaaba Itoophiyaatti uumameen namoonni gargaarsa nyaata barbaadan miiliyoona 13 gaheera jedhe. Kibba Oromiyaatti sababa hongee fi walitti bu’iinsaan namoota gara 498,000 tilmaamaman qe’ee isaani irraa buqqa’aniiru. Lixa Oromiyaatti namootni
Yaadannoo Wareegamuu Waggaa 2ffaa Artist Haacaaluu Hundeessaa ilaalchisee ibsi Kongiresiin Federaalawaa Oromoo(KFO), "Sirba Haacaaluu qofa odoo hintaanee bakki Haacaaluun dhaabbate nama wajjin dubbate, gaaffiifi deebii inni gaazexxeesita wajjin geggeesse umurii sirna gadi galoo gabaabseera."jedhe. Haacaaluun kan ajjeefame calluma jedhame miti kan jedhe ibis KFO "Itti
Maartaa Kuwee Kumsaatiin Dargaggoo fi maanguddoo otoo hin jedhin hundi keenya guyyaa wareegama Haacaaluu Hundeessaa fi haftee isaa yoo yaadannu gammachuu fi milkiitu lafa uwwisa. Bulchiinsi Naannoo Haalifaaksii Nova Scotia Kanaadaa keessa jiru Waxabajjii 29, guyyaa Oromiyaa jechuun moggaase. Oromoonni fi waahillan Oromoo, qaroo Oromoo Haacaaluu Hundeessaa,


text:
News broke out recently that Obbo Lencho Leta, his ODF members, and associates are heading to Finfinne for another power sharing dilemma with TPLF government. …Read More »
Bilisummaan keenya KAARDIIN hin dhugoomtu!!
# Filannoo wayyaanee soba marsaa shanii,,, irratti hirmaachuuf ni galla jettanii,,, miidiyaatti bahuun labsii baafattanii,,, nuti karaa nagaa qabsoofna jettanii,,, sabaafi sab lammii biyyattii hundaafi,,, …Read More »
Labsa Kora Bu’ureessaa Adda Dimokiraatawaa Oromoo (ADO)
Nuti, miseensonni Kora Bu’uressaa Adda Dimokiraatawaa Oromoo (ADO) sochii politikaa Oromoo haaraya dhugoomsuu keenya labsina. Sochiin haarayni kunis, kan haqa Oromoo fi saboota Itophiyaa maraaf falmu ta’a. …Read More »
ODF is in a great political Crisis!
Having a good formal Education does not mean a good Leader or Politician. A great politician is a nation builder, a team player and peace …Read More »
Obboo Lencoo Lataa fi garee isaa maal fakkatu?
Jalqabaa qabsoo ABO sochii hidhannoo bayamee irraatti bahaa oromiyaattii du’aa Jaal Baaroo irraatti osoo namaa ajjeesse beeku biyya ambaatti bayee Jaal Baarroo Sooressaa jarraa …Read More »
“MIILA LAMA QABAATANIIF , MUKA LAMA HIN YAABAN !!!!!!”
Y.G(2005) Seenaan yoomillee seenaadha. Maqaa Ummata tokkon qabsoo gaggeeffamu mitii, Maqaa dhunfaanuu wanni hojjatani fi dubbatan qalbii Ummataa fi dhalootaa keessaa yoomillee hin badu. Keessattu, …Read More »
Dhaabni keenya (ADO) Qabsoon akka asiin duraa akka sakaalamee hin teenye goona…
Kun dhaamsa gabaabaa guyyaa gootota Oromoo ilaalchisee Pirezidaantii ODF Obbo Lencoo Lataa irraa dhihaatee dhaRead More »
Radio Marii: Walgahii ODF DCti gaggeeffate irratti
Radion Marii tamsaasa isaa ammaa kana keessatti Walgahii ODF Washington DC keessatti hawaasa Oromoo waliin gaggeesse qabatee dhihaatera. Walgahiin ODF DC keessatti gaggeesse kun gaaffilee …Read More »
The ODF: A New Vision or Trust Betrayed for Oromos
by Adnew Wakjira | Ebla 9, 2013 Oromos witness the birth of a new organization, this time midwifed by none other than the OLD Guard …Read More »
JAARSA AKKA JAARE E, JAAMAA AKKA JAAME WALLAALE CAALAA WANTI NAMA RAKKISU HINJIRU JEDHA.
Message: O.Leencoo Lataa, Diimaa Nogoo faa namuu ganna, /hangafummaa fi lafa bultiin/ akkuma aadaa hawaasa Oromootii akka jabaa ulfeessa. Ammallee akka lammii Oromoo biraa rakkoon …Read More »